5 PRODUK KECANTIKAN YANG SELAMAT & TAK SELAMAT DIGUNA OLEH IBU MENYUSU

Setiap wanita dilahirkan dengan sifat suka berhias. Rasanya kalau tak pakai bedak pada wajah tak lengkap penampilan setiap hari. Apa yang pasti penampilan perlu sentiasa dijaga! Betul tak?
Begitu juga selepas melahirkan zuriat, pastinya para ibu bersemangat untuk mengembalikan bentuk badan yang ramping, merawat wajah yang kusam, rambut yang bersinar dan sebagainya. Barulah suami sayang katanya!
PRODUK KECANTIKAN MEMBAHAYAKAN
Tapi, tahukah mama bahawa ibu yang menyusu bayinya tidak boleh menggunakan produk kecantikan yang tertentu? Ini kerana, produk-produk tersebut boleh membahayakan serta menjejaskan kualiti susu ibu.
Sebenarnya, apabila seseorang ibu menyusu badan, bahan kimia dalam sesetengah produk kecantikan boleh menyerap masuk ke dalam susu sekaligus membahayakan si manja mama. Jom semak 5 jenis produk kecantikan yang selamat dan tidak selamat untuk digunakan ketika menyusu bayi.

1.
UBAT JERAWAT

Mesti stress bila wajah banyak jerawat kan? Mulalah cari produk untuk selesaikan masalah jerawat mama. Berikut merupakan bahan-bahan yang biasa digunakan sebagai bahan utama dalam sesuatu produk jerawat iaitu:

Benzoyl
	Peroxide :
	Bersifat sederhana dan akan serta merta terlerai apabila memasuki
	badan. Bahan ini pilihan paling selamat untuk diambil semasa mama
	menyusukan anak.

Acid
	Salicylic (0.5-2%)
	: Boleh masuk ke dalam saluran darah dan susu ibu. Sebaiknya,
	elakkan ubatan yang mengandungi bahan ini semasa mama
	menyusu bayi.

Lactic
	acid dan
	glycolic
	acid :
	Digunakan sebagai agen penghakis kulit untuk merawat jerawat dan
	parut. Bahan ini selamat digunakan ketika mama
	menyusu bayi.

2.
MERIAS KUKU

Sebenarnya tak banyak kajian mengenai produk penjagaan kuku sebagai satu pantang larang ibu menyusu. Kebanyakan mama merasakan memakai warna kuku adalah selamat semasa menyusu. Tapi, sebagai langkah berjaga-jaga, elakkan pewarna kuku yang mengandungi bahan toksin yang boleh masuk ke dalam darah dalam jumlah yang sedikit seperti:

Formaldehyde

Camphor

Dibutyl
	phthalate (DBP)

Toluene

Formaldehyde
	resin

3.
RAWATAN RAMBUT

Ada juga para mama yang ingin meluruskan, kerintingkan rambut, mewarnakan dan sebagainya. Jangan risau, semua rawatan tersebut tidak mendatangkan kesan ke atas penyusuan bayi.

4.
PEMUTIHAN ATAU BLEACHING

Kebiasaannya, bahan yang terkandung dalam rawatan pemutihan kulit adalah hydroquininone. Menurut KellyBonyata, penyerapan bahan ini ke dalam kulit adalah sangat minimum. Jadi ia selamat untuk digunakan oleh mama yang menyusu bayi.
5. KRIM DAN LOSYEN
Untuk pengetahuan mama, krim dan losyen (termasuklah yang mengandungi acidalpha hydroxy) secara umumnya dianggap selamat digunakan semasa menyusu bayi. Tetapi, elakkan menyapu krim di kawasan puting ya!
Krim yang mengandungi retinoids (khususnya digunakan untuk menghilangkan kedut di muka) harus dielakkan sama sekali kerana semasa kehamilan, retinoids boleh menyebabkan kecacatan pada janin.

Selain bahan-bahan di atas, terdapat beberapa lagi bahan di dalam produk kecantikan yang perlu dielakkan sama sekali oleh mama mengandung iaitu:

Petroleum
	(propylene glycol, mineral oil, paraffin, petrolatum and isopropyl
	alcohol)

Formaldehyde
	( hydroxymethylglycinate, DMDM-hydantoin and methenesmine)

Paraben
	(isopropylparaben or methylparaben)

Sudah jelas kan? Tak salah untuk menjaga penampilan diri selepas melahirkan anak, apa yang penting mama perlu sentiasa peka dan kaji jenis produk yang mama gunakan sama ada ia selamat ataupun membahayakan.


INI SEBAB KENAPA MAMA BERPANTANG KENA MINUM AIR SECUKUPNYA

  “Bila menyusukan baby saya selalu rasa dahaga je. Tapi ada juga yang bagitahu saya tak boleh nak minum lebih-lebih dalam pantang. Ye ke? Kenapa ye?”
Memang banyak petua orang dulu-dulu yang masih diamalkan hingga ke hari ini, terutamanya dalam hal berpantang selepas bersalin ni. Antara larangan yang selalu kita dengar adalah petua yang mengatakan bahawa mama berpantang tak boleh banyak minum air kosong. Alasannya sebab takut nanti bentan, rahim ‘kembang’ dan buncit.
Sebenarnya, ini adalah mitos yang tidak benar dan telah banyak doktor yang telah menjelaskan tentang hal ini secara perubatan.
Sepatutnya, mama berpantang digalakkan minum sekurang-kurangnya 8 gelas air kosong sehari. Setakat ini, tiada bukti saintifik yang membuktikan minum air dapat menyebabkan masalah pada rahim. Sebaliknya, mama mungkin akan mengalami masalah kesihatan sekiranya mengalami dehidrasi.
Jom kita fahami lebih lanjut kepentingan minum air kosong ketika berpantang yang sering disalah anggap.
5 SEBAB MAMA BERPANTANG KENA MINUM AIR KOSONG SECUKUPNYA

1.
MENYEGARKAN TUBUH
Seperti yang kita tahu, fungsi air sangat penting dalam tubuh seorang manusia. Begitu jugalah dengan tubuh mama bersalin, apatah lagi setelah mereka mengalami kehilangan darah yang banyak semasa bersalin.
Siapa yang pernah berpantang tentu tahu bagaimana rasa tubuh yang lesu, letih, dan sakit-sakit badan. Cuaca di Malaysia pula panas. Maka seharusnya mama berpantang diberi minum air secukupnya bagi mengelakkan dehidrasi. Memang ‘seksa’ bila pengambilan air terpaksa dicatu, sedangkan airlah yang dapat memberi kesegaran pada tubuh dan sedikit sebanyak membantu melegakan kesakitan.

2.
MEMBANTU PENGHASILAN SUSU IBU
Salah satu tugas mama yang paling mencabar ketika berpantang adalah menyusukan bayi. Macam-macam masalah boleh berlaku berkait dengan penyusuan, contohnya kekurangan susu badan.
Sebenarnya, 90% daripada susu badan itu terdiri daripada air. Kalau mama perasan, masa menyusukan bayi, mama akan berasa haus. Kehausan ini adalah salah satu cara otak memberitahu kita agar meminum air.

3.
MENCEGAH SEMBELIT
Sembelit adalah masalah yang biasa dialami oleh mama yang mengandung dan selepas bersalin. Cara pemakanan yang betul merupakan cara terbaik mengatasi masalah ini secara semulajadi.
Kalau tak minum air, najis akan menjadi keras dan sukar disingkirkan. Memang makin payahlah nak membuang, apatah lagi jika mama mengalami luka jahitan episiotomi. Aduh!

4.
MEMBANTU FUNGSI ORGAN & MENGELAK JANGKITAN
Mama berpantang juga perlu minum air secukupnya kerana air sangat penting bagi mempercepatkan proses penyembuhan.
Menurut Dr Zubaidi, mama berpantangboleh mengalami masalah jangkitan kuman pada pundi (kencing kotor) dan mungkin kerosakan ginjal sekiranya tidak minum air secukupnya.

5.
BAHAYA DEHIDRASI
Jangan pandang mudah pada dehidrasi. Simptom-simptom yang menunjukkan mama kekurangan air termasuklah

	Bibir
	/ mulut kering

	Air
	kencing berwarna pekat / gelap

	Kurang
	kencing

	Pening

	Lemah
	/ letih

	Sakit
	kepala

Selain simptom ini, dehidrasi juga boleh menyebabkan masalah kesihatan yang serius pada mama berpantang.
Pulmonaryembolism atau darah beku adalah salah satu punca kematian mama selepas bersalin yang majoritinya berlaku di kalangan orang Melayu. Menurut analisis oleh Dr Muhammad Izzat, selain disebabkan oleh masalah obesiti dan keengganan untuk mengambil suntikan Clexane, orang Melayu juga cenderung mengamalkan pantang larang yang menegah mama daripada minum air untuk mengelakkan bentan.

BERPANTANG DULU TAK SAMA DENGAN SEKARANG
Sebagai tambahan,Prof Dr Imelda juga pernah membincangkan bahawa amalan mengehadkan pengambilan air kosong ketika berpantang pada zaman dahulu mungkin ada relevannya pada waktu itu kerana orang dulu-dulu bersalin banyak kali dan mengambil masa yang lebih lama untuk melahirkan bayi tanpa bantuan doktor. Mereka takut minum air banyak-banyak sebab tak boleh bangun ke tandas cepat-cepat akibat badan yang terlalu lemah.
Namun kini, mama tak sepatutnya ‘diseksa’ sampai tak bagi minum kerana dah ada pelbagai cara pemulihan lain dan kemudahan perubatan yang moden. Bahkan, doktor akan memastikan mama-mama boleh kencing dengan betul sebelum pulang dari hospital. Jadi, tiada masalah untuk minum 2-3 liter air supaya badan boleh menghasilkan susu. Mama juga mesti minum lebih air dan bangun berjalan (bukan asyik berbaring) untuk mengelakkan darah beku (venous thromboembolism, atau VTE).

JADI, MINUMLAH AIR SECUKUPNYA KETIKA BERPANTANG YA!
Jadi, janganlah takut nak minum air kosong ketika berpantang. Kalau nak jaga badan, elakkanlah minuman yang manis dan ambil makanan berkhasiat. Amalkan cara hidup sihat dan teruskan rutin begini sepanjang hayat, bukan hanya semasa dalam pantang saja.


Sawan Ketika Mengandung Disangkakan Gangguan Makhlus Halus

Mama pernah dengar bagaimana ibu mengandung boleh mengalami sawan atau eclampsia? Bahaya atau tidak sebenarnya perkara ini? Sering kali kita dengar sawan dialami oleh kanak-kanak, tapi kali ini doktor ini kongsikan bagaimana seorang ibu mengandung mengalami sawan.
Kisah ini dikongsikan oleh Dr Hana Hadzrami di status Facebook beliau:
‘Gangguan syaitan’ hingga tidak sedarkan diri.

Ada seorang ibu mengandung tiba-tiba mengalami sawan. Ahli keluarga yang panik terus bawa dia berjumpa ustaz untuk berubat. Ustaz kata ada gangguan dan buat rawatan menghalau hantu syaitan. Tapi sawan tak berhenti hinggakan ibu tak sedarkan diri.
Eclampsia – Komplikasi Darah Tinggi
Sampailah ada saudara mara lain campur tangan barulah dibawa ke hospital. Sebenarnya ibu tadi mengalami eclampsia iaitu komplikasi darah tinggi sewaktu mengandung. Ia adalah obstetric emergency yang sangat digeruni oleh para doktor.

Biasalah budaya masyarakat kita. Masalah kesihatan yang ‘lain daripada yang lain’ disangkakan gangguan syaitan atau makhluk halus. Dibawa berjumpa ustaz dan bukannya hospital. Kerana apa? Tidak percayakan proses perubatan dan rawatan zaman ini. Namun, hal yang lebih menyedihkan pula berlaku.
Anak dalam Kandungan Meninggal Dunia
Sampai saja dihospital anak dalam kandungan dah pun meninggal dunia. Ibu itu pula terpaksa distabilkan di ICU dan bengkak otaknya. Hampir saja dia meninggal dunia.
Kesian. Bukan gangguan syaitan tetapi gangguan fisiologi dan biokimia badan.
Allahu, semoga tabah keluarga si ibu.
Kes yang Lain: Pemuda Bercakap Sendirian
Ada lagi suatu kes, seorang pemuda yang mengalami perubahan perangai dan bercakap sendirian. Keluarga yang mensyaki dia disihir telah membawanya berubat dengan ahli perubatan islam.
Gangguan Mental, bukan Sihir
Apabila diperiksa oleh ustaz, dia kata ini gangguan mental, bukan sihir atau gangguan syaitan. Pergilah bawa berjumpa doktor psikiatri. Hasilnya pesakit tersebut semakin pulih setelah menerima rawatan. Syukur.
Itulah beza orang yang ahli dengan yang tidak. Dia arif tentang bidangnya dan tak memandai beri pendapat tentang perkara diluar bidang kepakarannya.
Nasihat Dr Hana: Jangan Main-main dengan Kesihatan & Nyawa
Perkara melibatkan kesihatan dan nyawa bukan perkara main-main. Ini bukan pendapat tentang resepi masakan atau cara lipat kain. Jika perkara biasa, ikut suka andalah nak buat macam mana.
Semoga kita semua berusaha untuk memberi manfaat kepada manusia dan dijauhkan membawa musibah dan malapetaka kepada orang lain.
Apa itu Eclampsia ketika Mengandung?
Mengikut Dr Muhammad Izzat, ianya merupakan satu keadaan yang berkaitan dengan tekanan darah yang tinggi, bengkak yang berlaku secara tiba-tiba dan kenaikan berat badan yang mendadak – disebabkan pengumpulan air dalam tubuh, dan kehadiran protein dalam air kencing.
Kredit: preelampsia.org
Kesan Eclampsia Ibu terhadap Bayi
Dipetik dari status Dr Muhammad Izzat, eclampsia yang dialami si ibu boleh membahayakan bayi dalam kandungan. Tumbesaran bayi boleh terbbantut disebabkan kuantiti oksigen dan nutrien yang sampai kepada bayi tidak mencukupi.
Air ketuban ibu juga akan berkurang. Sekiranya tumbesaran bayi menjadi sangat terbantut, bayi boleh mati secara mengejut di dalam kandungan.

Risiko mendapat Eclampsia:
Berumur 40 tahun dan ke atas.Berat badan berlebihan ketika hamil – BMI 35 atau lebih.Mempunyai masalah perubatan yang kronik yang menjejaskan sistem darah – tekanan darah tinggi, masalah buah pinggang atau diabetes.Mengandungkan anak kembar atau lebih.Mempunyai sejarah eclampsia dalam keluarga.

Rawatan untuk Eclampsia
Menurut Dr Muhammad Izzat, JIKA
Tekanan darah naik secara sederhana;
Mama dinasihatkan untuk mendapatkan seberapa banyak rehat yang boleh atau Mama juga mungkin diminta pergi ke klinik kesihatan setiap hari untuk memeriksa tekanan darah anda.
CARA: Berbaring di sisi kiri anda sebab ini akan membantu aliran darah ke uri.
2. Tekanan darah naik secara mendadak;
Mama akan diminta masuk ke hospital supaya keadaan anda boleh dipantau dengan rapi. Kadar tumbesaran bayi akan diperiksa. CTG (cardiotocography) akan digunakan untuk memeriksa kadar denyutan jantung bayi anda dan kesihatannya secara umum.
Kenapa? Ianya ialah untuk memanjangkan tempoh kehamilan anda seberapa lama yang boleh, untuk memberi peluang kepada bayi supaya tidak dilahirkan secara pramatang.
Ubat untuk mengawal tekanan darah juga turut akan diberikan.Anda juga akan diberikan suntikan ubat magnesium sulfat.Anda akan dirawat di wad rawatan rapi untuk ibu mengandung. Doktor juga akan menilai sama anda anda perlu diberikan ubat untuk mematangkan peparu bayi, sekiranya perlu dilahirkan lebih awal.
Maka kehamilan dengan eclampsia perlu dipantau setiap hari, dari semasa ke semasa. Hal ini supaya doktor dapat mengesan bayi-bayi yang bakal mengalami komplikasi ini. Barulah doktor dapat mengambil tindakan segera untuk menyelamatkan kandungan Mama dan juga Mama sendiri. Jangan mudah percaya dengan gangguan makhlus halus apabila ianya berkaitan dengan kesihatan. Lebih baik Mama pergi berjumpa doktor dahulu, baru Mama fikirkan cara lain jika tidak mendapat kata penyelesaian yang terbaik.


TEPATKAH UJIAN KEHAMILAN JIKA DIBUAT TERLALU AWAL?

Ada mama yang nak hamil lagi atau tengah merancang untuk hamil? Kalau mama merancang untuk hamil, mama semestinya nak tahu dengan cepat adakah mama hamil atau takkan?

Ujian kehamilan memang tepat untuk mengesahkan kehamilan mama tapi jika ia terlalu awal adakah ia tepat dan boleh dipercayai keputusannya?
Ujian kehamilan awal berasaskan air kencing berfungsi dengan mengukur jumlah hormon chorionic (hCG) dalam air kencing. Biasanya mama harus menunggu satu minggu selepas ‘missed period’ untuk keputusan optimal kerana jumlah hCG yang banyak akan memberikan keputusan tepat, tetapi apa kata kalau mama tak mahu menunggu.
Sekiranya ujian dibuat terlalu awal, ada kemungkinan mama akan mendapat ujian yang negatif dan ini boleh menyebabkan mama jadi kecewa.

Ini tak bermakna mama tak hamil, cuma ia tidak positif disebabkan air kencing mama tak mengandungi cukup hCG untuk menunjukkan mama sebenarnya hamil.

Tip-
tip Ujian Kehamilan
Keinginan untuk mengetahui sama ada mama betul-betul hamil memang kuat. Tetapi perlu diingatkan setiap ujian tidak seratus peratus sempurna. Jenama ujian kehamilan tak semua mempunyai tahap yang boleh dipercayai. Satu kajian pada tahun 2014 yang dijalankan di Jerman menunjukkan bahawa, dari 15 jenama komersial , 50 peratus daripadanya tak tepat terutamajika ujian dibuat pada awal kehamilan.

Jadi,
	Cuba	lengahkan untuk ujian sehinggalah mama lewat haid selepas beberapa	hari		Pastikan	mama menyemak tarikh tamat tempoh dan ikut arahan produk dengan	tepat		Tunggu	selama 10 minit sebelum menyemak hasil ujian.		Sekiranya	ujian positif, buat temu janji dengan doktor mama untuk memastikan	kehamilan mama sempurna.	Sekiranya	keputusannya negatif dan mama masih percaya mama hamil, tunggu 48	jam untuk ujian semula kerana tahap hCG biasanya akan berganda pada	masa itu.		Walaupun	garisnya kabur, dalam kebanyakan kes ia bermakna anda hamil. Ulang	lagi ujian 1-2 hari kemudian.


BAYI LEMAS LEPAS MINUM SUSU ATAS BOUNCER, SELAMATKAH PENGGUNAAN BOUNCER INI?

Tak dinafikan, mama papa memerlukan bouncer bayi sebagai tempat anak tidur atau untuk bermain. Selain itu, bouncer bayi juga bagi memudahkan anak bersandar sementara ibu menyuapkan makanan.
Tetapi, kejadian yang mengakibatkan kematian seorang bayi berusia 3 bulan ini harus dijadikan peringatan buat kita semua.
Walaupun bouncer bayi mempunyai banyak kegunaannya, ia juga boleh menjadi salah satu alat yang membahayakan kepada si kecil!
Kes Kematian Melibatkan Penggunaan Bouncer Bayi

Leia-Mae,
bayi berusia 12 minggu ini menghabiskan masa bersama ibu dan dua
kakaknya untuk membeli hadiah sempena Hari Bapa.
Setibanya di rumah, Leia diletakkan di bouncer bayi, diberikan susu botol dan akhirnya tertidur. Ibunya yang keletihan juga tertidur di sofa!
Pada jam 4 pagi, ibunya, Danielle Jones bangun dan memeriksa Leia tetapi dia mendapati anaknya tidak memberi sebarang tindak balas. Si ibu yang berusia 24 tahun itu pun mula panik bayinya tidak sedar walaupun selepas membuat CPR.
Namun semuanya sudah terlambat walaupun setelah mereka memanggil paramedik.
“Semua ini seolah mimpi, mimpi yang buruk. Saya fikir bila saya bangun, semuanya akan baik-baik sahaja.
Saya sangat menyayangi anak-anak saya…tetapi kini terpaksa menjalani kehidupan dengan perkara sedih ini. Mungkin dia hanya bayi, tetapi dia anak saya.” katanya dalam sebuah wawancara.

Kejadian tersebut terjadi hanya beberapa hari selepas The Journal of Pediztrics mengeluarkan kenyataan tentang bahayanya mainan kanak-kanak termasuklah bouncer bayi, apabila bayi duduk di dalamnya.
Kajian mendapati kematian 47 kanak-kanak di bawah usia 2 tahun selalunya terjadi di atas kerusi atau alas bayi yang dibuat untuk duduk.
2 per 3 daripadanya terjadi di tempat duduk kereta kanak-kanak,manakala yang selebihnya berlaku dalam buaian, bouncer dan stroller.
Tips Menggunakan Tempat Duduk Bayi Atau Bouncer Bayi Dengan Selamat
1. Sentiasa letakkan bayi dalam pengawasan orang dewasa, walaupun si kecil dalam keadaan berjaga.

2.Jangan meninggalkan anak di tempat duduk kenderaan tanpa memakai tali pinggang keledar dengan sempurna.
3.Perlu diingat kanak-kanak boleh bertindak di luar jangkaan, yang boleh menyebabkan mereka sesak nafas atau tercekik.

4.Baby Carrier: Pastikan baby carrier yang digunakan memenuhi ciri-ciri keselamatan, dan tidak mengganggu pernafasan bayi mama. Pastikan wajah bayi mama boleh dilihat dan kepalanya boleh dicium.
5.Bagi buaian pula, elak meletakkan lebih dari satu bayi dalam buaian yang sama.
Mama papa perlulah lebih berhati-hati sekiranya ingin meletakkan anak ditempat yang dikhuatiri keselamatannya. Sentiasalah berada berdekatan dengan anak mama dan jangan tinggalkan mereka berseorangan pula ya.


9 PENGORBANAN SUAMI BILA ISTERI HAMIL, NO #6 PALING KENA BANYAK SABAR!

Kehamilan adalah saat yang paling ditunggu setiap wanita. Tapi, ia juga boleh jadi satu cabaran buat si suami. Sebab itu 6 pengorbanan suami ini amat dinantikan isteri, sekaligus membuatkan mereka rasa diri sangat dihargai dan disayangi. Tak gitu?
Masa sedang berbadan dua inilah dapat lihat suami caring terhadapdiri kita dan sangat mengambil berat. Contohnya, kalau isteri teringin nak makan apa-apa, sanggup start enjin pergi beli tau!
Ha…untuk itu Kelabmama akan senaraikan apakah pengorbanan suami ketika isteri sedang berbadan dua ini. Tengok sama tak dengan suami mama!

#1.
Pengorbanan suami – Selalu kena masuk hospital!

Masuk hospital yang dimaksudkan bukanlah masuk wad, tapi suami perlu teman isteri hadiri checkup kehamilan dengan jururawat atau doktor di klinik kesihatan atau hospital. Biasalah lelaki kan tak suka sangat masuk ke tempat macam ini.
#2.Pengorbanan suami – Terpaksa lihat tahap kesihatan isteri yang tak menentu
Suami sentiasa di sebelah isteri melihat sakit, pening, muntah atau kontraksi si isteri. Dia setia menemani hingga bayi selamat dilahirkan.
#3.
Pengorbanan suami – Tolong urut badan isteri

Kehamilan bukan je memberi tekanan secara fizikal, tapi juga emosi si isteri. Sebab itu, suami berkorban masa untuk mengurut tangan, kaki dan tubuh isteri supaya dirinya rasa lebih selesa.
#4.
Pengorbanan suami – Layan selera makan isteri

Bila sudah berbadan dua, faham-faham sajalah selera makan isteri ini jadi tak menentu. Bayangkan ada yang pukul 3 pagi minta nak makan capati. Terpaksalah suami keluar pergi beli!
#5.Pengorbanan suami – Isteri enggan masak
Setelah bertahun-tahun menikmati masakan isteri, tapi bila hamil, isteri enggan lagi masak kerana pelbagai faktor. Jadi terpaksalah suami beli nasi bungkus dan air ikat tepi di kedai mamak. Sabar sajalah suamiya!
#6.Terpaksa layan mood isteri yang ada pasang surut
Bila sedang hamil, kadang-kadang mood isteri boleh berubah 360 darjah. Kejap marah, sekejap lagi ketawa pula, semuanya boleh bertukar dalam beberapa minit saja!
#7.
Teman isteri beli barang anak

Kalau dulu isteri suka sangat ajak suami shopping barang sendiri tapi bila nak sambut baby baru, diajaknya pula suami teman beli barang baby.
Bukan itu je, bila lihat ada promosi atau design baju baby yang comel-comel semuanya nak dibeli. Bertabahlah ye si suami!
#8.Prepare and ready untuk isteri bersalin

Dalam menempuhi trimester terakhir, suami sentiasa bersedia dan lengkapkan segala keperluan untuk si isteri bersalin. Bahkan, mereka juga akan bersedia secara mental untuk melalui situasi sakit kontraksi yang bakal dialami isteri nanti.

#9.
Membayar segala bil dan rawatan hospital
Selepas melalui tempoh kontraksi yang menyakitkan, kemudian selamat melahirkan tentunya isteri perlukan rehat yang setimpal.
Manakala di luar pula, suami yang menguruskan segala bil dan rawatan hospital. Itulah pengorbanan suami yang tak ternilai sebagai tanda menghargai isteri tersayang.
Ya, seorang suami melakukan segala yang diperlukan isteri dalam fasa kehamilan ini. Seterusnya membuatkan isteri rasa bahagia memiliki dia sebagai suami.


CTG SEMASA BERSALIN,  APA KEGUNAANNYA?

Bagi mama yang baru pertama kali nak bersalin mesti rasa pelik kenapa kena pasang alat pada perut. Apa benda alat ni? Ha..itulah Cardiotocography atau CTG iaitu ujian yang kerap dilakukan terutama pada lewat trimester ke 3 dan pada saat nak bersalin.
Ia dilakukan untuk mengesan sama ada jantung bayi mama berdegup pada kadar normal atau tak.

Biasanya, kadar denyut jantung bayi adalah di antara 110 dan 160 denyutan seminit dan meningkat apabila bayi bergerak. CTG juga akan melihat bagaimana kadar denyut bayi mama terjejas oleh kontraksi mama.
Terdapat beberapa sebab mengapa CTG dibuat semasa hamil, diantaranya
Bayi mama kurang bergerakAir ketuban mama rendahJika mama mengalami kencing manis atau darah tinggi yang tak terkawal.Ia juga dilakukan sekiranya mama mengalami kontraksi dengan kerap walaupun belum sampai bulan. Ia untuk memastikan mama tak berisiko untuk melahirkan bayi secara pra-matang.

CTG mempunyai 2 monitor yang akan dilekatkan pada perut mama dan bersambung pada mesin yang mengukur kadar jantung dan juga boleh mengesan sebarang kontraksi pada rahim mama. Mama selalunya berbaring pada katil dan ia selalunya berlangsung selama 30-40 min.
Hanya terdapat 2 keputusan dari CTG ini iaitu samada ia ‘reaktif’ atau ‘tidak reaktif’. Hasil reaktif selalunya menandakan bayi mama dalam keadaan yang memuaskan.
Hasil bukan reaktif tak semestinya menunjukkan bayi ada masalah. Bayi mama mungkin telah tidur sebentar sementara ujian sedang dilakukan. Sekiranya keputusan ‘tidak reaktif’, doktor mama mungkin meminta mama kembali untuk ujian lain selepas satu jam. CTG juga kadang-kadang dilakukan semasa bersalin apabila bayi memerlukan pemantauan yang berterusan. Ia selalunya dilakukan pada kandungan berisiko seperti kencing manis atau darah tinggi atau jika mama mempunyai aliran Syntocinon.
Ia untuk memastikan bayi mama dalam keadaan memuaskan sepanjang proses bersalin.
Keputusan CTG yang tak normal mungkin menunjukkan bayi mama lemas dan doktor mungkin menyarankan pembedahan cesarean untuk menyelamatkan bayi mama.Credit info alamhamilblog.com
Credit info http://alamhamilblog.com


RESEPI AVOCADO OREO ISTIMEWA BUAT SANTAPAN SI MANJA MAMA

Jangan kata anak-anak je yang suka makan oreo, tapi mama papa pun cukup suka makan biskut ni kan? Sebab itu, kami ingin berkongsi resepi avocado oreo yang sangat mudah disediakan tanpa menggunakan oven.
Jom kita lihat bagaimana cara-cara penyediaannya!
Resepi Avocado Oreo
Bahan-bahan resepi avocado oreo:

Lapisan pertama:
18 keping biskut oreo original
Lapisan kedua:
300 gram buah avocado 70 ml susu cair1 peket susu kental manis
Lapisan ketiga:
200 ml whipped cream cair100 ml susu cair30 gram susu coklat Agar-agar
Lapisan keempat:
250 ml whipped cream cair250 gram susu coklat 50 gram unsalted butter

Cara-cara membuat resepi avocado oreo
Keluarkan krim putih dari oreo hanya guna biskut hitam saja. Masukkan ke dalam plastik kemudian tumbuk tapi jangan terlalu halus. Masukkan ke dalam bekas sebagai lapisan pertama dan ratakan. Seterusnya lapisan kedua iaitu buah avocado. Campurkan avocado bersama susu cair dan susu kental manis. Kemudian kisar sehingga lembut. Setelah itu masukkan ke dalam bekas sebagai lapisan kedua dan ratakan. Bagi lapisan ketiga iaitu mousse coklat. Pertamanya masukkan whipped cream guna mixer. Kemudian masak susu cair, susu coklat dan agar-agar sampai coklatnya cair dan air mendidih. Matikan api dan tunggu sampai ia sedikit sejuk. Setelah itu campurkan dengan whipped cream tadi dan gaul hingga rata. Selepas itu, masukkan ke dalam bekas sebagai lapisan ketiga dan ratakan. Untuk lapisan terakhir iaitu coklat ganache. Cairkan susu coklat dan butter hingga sekata. Kemudian panaskan whipped cream dan campurkan bersama susu coklat yang sudah cair tadi. Gaul hingga rata dan masukkan ke dalam bekas sebagai lapisan atas. Topping pula mama boleh sesuaikan mengikut kesukaan seperti kacang tanah, crumble nut atau buah-buahan yang dipotong halus. Tak perlu oven atau kukus, cukup masukkan dalam freezer. Resepi avocado oreo siap untuk dihidangkan buat anak-anak!
Selamat mencuba dan menikmati kelazatannya!


TEKSTUR MAKANAN YANG BETUL BOLEH BANTU BAYI CEPAT BERCAKAP

Makanan yang diberikan kepada bayi mengikut usia mereka adalah sangat penting. Selain menambah nutrisi dalam badan mereka, ianya juga dapat memberi faedah kepada kemahiran pertuturan anak dan membantu mereka bercakap.
Ada sebab kenapa bayi sejak dari lahir tidak terus diberi makan seperti kita yang sudah dewasa. Malah, bayi kecil kita hanya diberi makan seperti puri, hanya ketika dia berumur 6 bulan. Makanan pelengkap yang diberikan kepada bayi dapat membantu menambah keperluan nutrien pada tubuh kecil mereka.
Tak percaya? Cuba tengok apa yang dikongsikan Pakar Diet, Puan Fizah Sobri, ini:
Harus Tukar Tekstur Makanan
Puan Fizah menasihatkan Mama tukar tekstur makanan mengikut usia si manja. Kenapa? Apa pula kaitan tekstur dengan skil anak untuk bercakap?
Perkembangan skill baby adalah paling cepat antara 0-2 tahun. Kita sebagai ibu bapa perlu membantu skill tersebut untuk berkembang. Makanan akan melatih anak anda menggunakan lidah.

Tekstur makanan yang lembut sangat sesuai untuk bayi 6 bulan dan ke atas.
Dalam keadaan puri, bayi hanya:
Merasa makanan dan telan.Sesuai ketika memperkenalkan makanan/sesuatu yang baru kepada baby 6 bulan.Transition dari susu ke makanan pelengkap. Jangan risau kalau baby taknak makan banyak untuk umur 6-7 bulan 1-2 sudu besar pun dah cukup. Tujuan sekarang memberi rasa makan bukan untuk mengenyangkan dan memperkenalkan makanan selain susu.

Dalam keadaan Lenyek:
Ketika makanan bayi berada dalam keadaan sudah dilenyek;
Bayi perlu kuat kan lidah dan keluarkan air liur yang lebih banyak untuk menelan makanan tersebut.Lidah dah mula sensori rasa, itu sebab pada fasa ini baby banyak kutip benda dan letap dalam mulut sebab macam tu baby ‘rasa’.Sensori di lidah jauh lebih banyak dari tangan.Transition dari makanan puri/cair/kisar kepada lenyek sekejap je bila bayi antara 7-8bulan. Kuantiti makan dah semakin banyak untuk penuhi keperluan baby iaitu antara 2-3 sudu besar sekali makan.
Dari Lenyek ke Kisar pula;
Kuatkan lidah baby untuk men’golek’ makanan dari kiri ke kanan dan seterusnya dari depan ke belakang untuk menelan. Melatih guna gigi dan gusi yang kuat untuk mengunyah. Makanan ada tekstur yang kasar tapi tak terlalu kasar agar baby dapar cabaran untuk mengunyah ketika makan. Kuantiti 3-5 sudu besar sekali makan. Dah campur carbohydrate + protein + fiber dalam setiap hidangan.
Dari Potongan Kasar ke Potongan Kecil tapi Lembut
Bukan sahaja fokus untuk menguatkan lidah tetapi juga fine motor skill bila anak boleh kutip dan letak dalam mulut. Anak akan mula bercakap sikit (buat bunyi baby) tak lama lagi.Kuantiti 5 – 7 sudu besar. Memberi ‘fun’ dan keseronokan waktu makan kepada baby, sambil makan sambil bereksperimen.

Tambah Puan Fizah lagi, jangan risau kalau rumah bersepah atau banyak je makanan dekat lantai tu. Itu perkara biasa bila ada anak kecil. Nak kemas, senang je, nak bagi anak enjoy makan tu yang susah.
Tips dari Puan Fizah
Mama boleh ubah tekstur makanan si kecil secara perlahan, dan bukan secara mendadak. Ini untuk sesuaikan makanan yang baru tersebut dengan anak.
Contohnya:
1 kali makan lenyek + 2 kali puri 2 kali lenyek + 1 kali puri Dan yang terakhir ialah, 3 kali lenyek.
Tips-tips ini dikongsikan oleh Puan Fizah sendiri. Mungkin anak Mama lebih gemarkan cara yang lain, tapi ingat, untuk bayi di bawah umur satu tahun, jangan sesekali beri mereka makan makanan solid terus. Mulakan dengan puri dan makanan yang dipotong kecil dan bertekstur lembut.


Elakkan Bawa Bayi dan Anak Kecil Melawat Pesakit di Hospital

Walaupun dah masuk tahun baru, masih ramai ibu bapa yang tidak ambil kisah tentang kesihatan anak-anak ketika berada di kawasan orang ramai. Anak kecil tidak mempunyai sistem imunisasi badan seperti kita yang dewasa. Bukan setakat kawasan terbuka, tetapi untuk turut dibawa melawat pesakit di hospital juga amat ditegah. Kenapa? Ikuti nasihat Doktor ini:
Bakteria Berbahaya
Dr Muhammad Hassan kongsikan pengalaman dan nasihat beliau mengenai mereka yang sering bawa anak kecil ke hospital. Di status Facebooknya, beliau kongsikan:
Seeloknya jangan bawa bayi atau anak-anak kecil melawat pesakit di hospital. Ada jenis bakteria seperti LEGIONELLA PNEUMOPHILA yang sukar dirawat walaupun menggunakan antbiotik.

Legionella Bacteria
Bayi yang mulanya sihat, selepas dua hari, terkena Radang Paru-paru.
Ada yang bawa bayi sihat 9 bulan. 2 Hari selepas itu terpaksa datang klinik dan dikejarkan ke hospital kerana demam teruk dan radang paru-paru.
Saya paling kesian tengok jika bayi batuk-batuk tanpa henti. Mak ayah tak boleh tidur sebab waktu malam kebiasaannya radang makin teruk.
Nasihat Dr Hassan
Kita perlu ingat, hospital adalah tempat paling banyak bakteria, virus walaupun nampak bersih, sangat tidak sesuai tempat ini untuk bayi dan kanak-kanak yang sihat.
-EncikMatt-

Untuk pengetahuan Mama, pihak hospital juga ada menyediakan peraturan mengenai hal ini. Tetapi, sering kali tidak diambil peduli oleh ibu bapa yang melawat. Antaranya ialah:
Larangan Ketika di Hospital
Tidak boleh berbuat bising kerana akan menggangu pesakit lain.Dilarang merokok di dalam kawasan hospital.Patuhi waktu melawat.Dilarang membawa anak kecil di bawah umur 12 tahun. Patuhi waktu melawat.Cuci tangan sebelum dan selepas berada di hospital.
Bayi dan kanak-kanak ditegah untuk dibawa bersama ketika melawat pesakit di hospital untuk mengelakkan mereka daripada terkena jangkitan penyakit-penyakit lain. Sistem imunisasi badan mereka masih lemah, oleh itu anak-anak kecil ini sangat mudah terkena penyakit.
Tambahan pula, pihak hospital bimbang anak-anak kecil yang dibawa bakal terdedag dengan ancaman virus yang tak dapat dilihat dengan mata kasar.
Apa Mama boleh Lakukan
Oleh itu, jika Mama ingin melawat saudara-mara atau kenalan yang sakit di hospital, adalah lebih baik untuk Mama tinggalkan anak kecil Mama bersama dengan orang yang boleh dipercayai. Tinggalkan dia sebentar di rumah. Jangan dibawa sekali ke hospital. Fikir dulu kesan pada anak-anak kalau tiba-tiba terkena jangkitan yang tidak diundang.
Dapatkan pelbagai barang bayi dengan harga menarik di Motherhood.com.my!


HATI-HATI BILA MAMA DUKUNG ANAK KETIKA HAMIL, INI BAHAYANYA!

Mama tengah hamil tapi masih dukung anak? Anak yang masih kecil sememangnya memerlukan belaian mama. Salah satu belaian ibu yang digemari anak sudah tentu didukung mamanya.
Tapi, apabila mendapat tahu mama mengandung lagi, sudah tentu mama akan mengalami beberapa perubahan rutin terutamanya terhadap anak pertama mama.Mama sebenarnya kena berhenti mendukung anak yang lain semasa mama hamil!
Dukung Anak Ketika Hamil: Apakah Risikonya?

Semasa hamil, mama masih boleh dukung anak yang berusia 1-3 tahun yang beratnya 15kg ke bawah. Tapi bila dah masuk trimester ke3, sebaiknya mama kurangkan mendukung si sulung untuk menjaga kandungan mama.
Ini kerana kehamilan menghasilkan hormon rileks yang boleh melonggarkan sendi. Ia bertujuan untuk menyediakan ibu untuk proses bersalin. Jika mama terus dukung anak, mama mungkin akan mengalami sakit-sakit badan pada akibat tekanan ke atas badan.
Apabila perut semakin membesar, titik graviti lebih tertumpu pada bahagian punggung. Hal ini boleh menyebabkan mama mudah jatuh apabila mengangkat berat yang melebihi had kemampuan. Bahkan, mama boleh mengalami pendarahan malah keguguran tau!
Tips Dukung Anak Semasa Hamil

Wanita sebenarnya masih boleh aktif walaupun sedang mengandung. Malah,terdapat kajian yang menyatakan wanita boleh melakukan olahraga ketika hamil asalkan ia bersesuaian dan mendapat pengesahan doktor.
Sekiranya mama masih perlu dukung anak, ada beberapa tips yang boleh dilakukan supaya kandungan tetap dalam keadaan baik. Antaranya:

Jangan
	dukung anak terlalu lama.

	Jangan
	angkat anak secara tergesa-gesa kerana mama berisiko jatuh.

	Angkat
	anak dengan berlutut dulu, pastikan kaki mama stabil. Pastikan kaki
	yang menahan beban, bukannya punggung.

Setelah
	anak berapa dalam dakapan, tegakkan badan perlahan-lahan.

	Jangan
	berdiri tiba-tiba kerana ia boleh menyebabkan tekanan darah mama
	naik!

	Dengan
	meletakkan anak di pangkuan, beban mama akan menjadi lebih ringan.

	Jika
	mama rasa tidak cukup kuat, jangan memaksa dan berhenti mendukung
	anak. Penggunaan tenaga yang banyak sekaligus boleh menyebabkan
	pendarahan yang tidak berbahaya.

	Jika
	doktor mama melarang mama mengangkat sebarang beban, sebaiknya mama
	patuh arahan doktor mama.

Bagaimana Nak Rapat Dengan Anak Walaupun Tanpa Mendukung Mereka?

Tak semua mama yang hamil mendapatkan rehat yang cukup semasa tempoh kehamilankan? Mama papa harus sentiasa ingat, di kala mama tengah mempersiapkan diri untuk menyambut bayi, anak kecil mama masih memerlukan belaian. Jangan sampai mereka rasa terabai dan tidak dipedulikan.
Pastinya mama merasa bersalah apabila tidak dapat melakukan aktiviti kebiasaan bersama si sulung. Tambahan lagi jika anak merasa sedih dengan keadaan tersebut.
Mama jangan risau ya. Bonding antara mama dan anak masih boleh dilakukan walaupun tanpa mendukung anak itu, sebaliknya teruskan berpimpinan tangan, mencium dan memeluk anak.Sentiasa ingat yang dia masih kecil dan perlukan mama.
Jalan terbaik ialah sentiasa mengingatkan anak yang dia bakal mendapat adik, dan kasih sayang mama terhadapnya tidak akan berkurangan.
Semoga bermanfaat kepada mama.


SUSUN BUKU JADUAL WAKTU ANAK PALING MUDAH GUNA SISTEM FAIL

Nak susun buku mengikut jadual waktu kelas persekolahan anak ni kadang-kadang agak memeningkan. Mana taknya, asyik bawa keluar buku dan kadang-kadang sampai tersilap subjek pun ada. Jadi, salah satu solusi yang diilham dari ibu ini dimana beliau menggunakan sistem file untuk menyusun jadual waktu buku anak-anak. Perkongsian beliau dah mencapai lebih 4 ribu shares di FB tau!
TIADA LAGI STICKER IKUT HARI
Sekolah dah tak lama nak buka semula. Masa ni sibuk parent tolong balutkan buku anak-anak kan. Harini cikgu share kaedah senang, cepat & tiada buku tertinggal lagi untuk anak-anak bila mereka susun buku ikut jadual.  Dulu memang guna kaedah lekatkan sticker warna ikut hari dalam jadual waktu anak.

Tapi sejak dapat wasep dari Ustaz Man awal tahun lepas, dapat gambar zikry termenung dalam kelas sebab tertinggal buku, kemurungan ummi dia. Rasa kesian sangat. Dah la dia jenis sensitif. Mesti kena marah tertinggal buku. Biasalah 1 subjek paling kurang 2 jenis buku. Ada sesetengah subjek sampai 3,4 jenis buku. Kebarangkalian cuai nak tertinggal tu memang ada.
Maka umi dia beralih guna kaedah fail. Satu subjek satu fail. Semua buku letak dalam fail tu. Bila nak susun buku, tengok jadual & tarik saja terus 1 fail. InsyaAllah tak da dah buku-buku yang tertinggal. Dan kaedah ini juga pantas. Sebelum ini pernah cuba guna 2,3 jenis fail plastik. Tapi prestasi mengecewakan. Renyah, dan kalau terlipat, berbekas huduh fail tu. Dan ada jenis penjuru tajam.

Jadi akhirnya, fail berzip ni paling jatuh hati. Kaler menarik, tahan lama, tahan lasak. Angah & kak ina punya masih elok. InsyaAllah boleh pakai sampai darjah 6. Dan zakwan punya pun ummi dia dah beli sejak tahun lepas. Persediaan nak masuk tahun 1. Sindrom takut tak jumpa dah fail tu. Satu lagi kelebihan guna fail ni, tukarlah jadual waktu 28 kali setahun pun umi tak kisah. Tak payah tertekan nak ubah-ubah sticker macam pengalaman lalu.
MUDAHNYA! HARGA PUN RM1.50 SAJA SATU
Info Tambahan:
-Harga 1 fail RM1.50. Size A4.-Cikgu beli di Max10, dalam Cmart Changlun.-Kalau tempat lain, boleh cuba cari di DIY.


Comel & Kelakar | Ragam Anak-anak Tahun Satu Hari Pertama Bersekolah

Apa yang dinantikan apabila mulanya tahun baru? Mestilah hari pertama sekolah setelah berminggu cuti! Mungkin ada yang sedih kerana cuti sekolah telah berlalu, tak kurang juga ibu bapa yang excited anak nak masuk sekolah; terutamanya mereka yang masuk Tahun 1. Ibu bapa mesti dah lama ternantikan ragam dan gelagat anak-anak bukan? Jom kita tengok gelagat anak-anak ini di minggu pertama persekolahan. Comel dan kelakar! Ada yang sampai viral tau!
“Nak kahwin dengan Mama…”

https://twitter.com/SenawangTV/status/1080350564834172929

Ragam hari pertama…

Ragam hari pertama sekolah 😂 pic.twitter.com/kMZtePstDC— Naz🇲🇾🇲🇾🇲🇾 (@OfficialNazir_l) January 2, 2019

Ditemani Spiderman!

Costumed superheroes cheering up first time students at Sekolah Kebangsaan Bukit Gambir, Penang. 📸: Sayuti Zainudin pic.twitter.com/ir0skmti1W— Malay Mail (@malaymail) January 2, 2019

Kekal bergaya.

https://twitter.com/FatinAfeefa/status/1080334760424034304

GURU Besar Sekolah Kebangsaan Brickfields 1, Sabariah Shafiee menenangkan pelajar tahun 1 yang menangis pada hari pertama persekolahan.Credit: Berita Harian
Alahai, comelnya.

https://www.facebook.com/100008954676682/posts/1998759623765841/

Lawatan khas daripada Menteri Pendidikan
Kelakar dan comel-comel je ragam anak-anak ini bukan? Selain itu, Menteri Pendidikan, YB Dr. Maszlee Malik, turut mengadakan lawatan khas ke beberapa buah sekolah pada hari pertama persekolahan. Sekolah-sekolah yang bertuah ialah SK Ledang, SJKT Jalan Sialang dan SJKC Chi Ming 2.

Alhamdulillah. Tiga sekolah sempat saya ziarah semalam.Saya melihat sendiri suasana hari pertama persekolahan yang penuh meriah dan menyeronokkan.Saya melawat SK Ledang, SJKT Jalan Sialang dan SJKC Chi Ming 2. Saya melihat indahnya kepelbagaian dan rencam budaya yang wujud. pic.twitter.com/J4SWocE5df— Maszlee Malik 🇲🇾 (@maszlee) January 1, 2019

Ada Mama yang hantar anak-anak ke sekolah minggu ni? Kongsikan pengalaman Mama hantar anak-anak hari pertama bersekolah. Bagaiman ragam dan gelagat anak Mama? Walaupun mungkin susah, tapi ianya merupakan pengalaman yang tak dapat dilupakan. Semoga berjaya untuk anak Mama semua!


RESEPI NUGGET AYAM BUAT SIMANJA TERSAYANG, TENTU DIA SUKA!

Pikat selera anak dengan resepi nugget ayam hasil air tangan mama tercinta…
Resepi nugget ayam sebenarnya senang je nak buat! Malah ia jauh lebih sihat jika dibuat sendiri berbanding dibeli dari pasaraya kerana ia telah mengalami proses sejuk beku.
Kalau anak mama gemar makan sayur, mama boleh cuba buat resepi nugget ayam sayur yang semestinya sedap dan berkhasiat buat si kecil yang semakin membesar.
Jom kita lihat resepi ini yang memang cukup ringkas dan pastinya lazat!
Resepi nugget ayam buat si kecil
Resepi nugget ayam #1

Bahan-bahan:
400gm isi ayam / dada ayam yang dicincang2 biji bawang merah2 biji bawang putih1/2 lobak 1/2 seleri (jika mahu) daun bawang ( Tak nak letak pun boleh)3 sudu tepung jagung2 sudu besar lada sulah2 sudu kecil garam2 biji telur
Cara-cara membuat:
Kisar isi ayam dengan telur, lada sulah dan garam. Tambah air lebih kurang 1/4 cawan supaya mudahkan blender. Campur bahan kisar tadi dengan tepung jagung dan gaul rata. Tambah air atau tepung untuk adunan yang tidak terlalu pekat atau cair.Sapu minyak zaitun pada loyang dan kukus adunan hingga masak. Ia ambil masa sekurang-kurangnya 10 ke 20 minit.Sejukkan adunan yang telah dikukus dan potong nugget ikut bentuk kesukaan. Selepas itu, celup dalam telur dan golek dalam serbuk roti.Simpan untuk goreng pada hari lain atau buat stok daam peti ais. Lapik plastik supaya tidak melekat.Jika ingin beri pada anak, cukup sekadar goreng bagi garing saja kerana ia sudah masak. Selamat mencuba!
Resepi nugget ayam bersayur #2

Bahan-bahan:
Bahan A:
800 gram ayam yang telah dikisar (ambil bahagian isi sahaja)2 cawan tepung jagung Serbuk lada hitam Serbuk bawang putihDaun supDaun ketumbar Sayur (boleh letak lobak, kubis, sawi, bayam, brokoli dan lain-lain) Kemudian hiris halus. Garam atau bahan perasa lain (terpulang kalau nak letak)
Bahan B:
5 biji telur untuk disalut pada nugget Serbuk roti
Cara-cara membuat:
Gaul semua bahan A hingga sebati. Bila bahan A sudah digaul sebati. ambil sedikit demi sedikit dan buat bentuk yang anda suka mengikut kreativiti masing-masing. Pecah telur dan golek dengan telur yang telah dibentuk tadi. Ambil serbuk roti untuk salutan terakhir dan golek hingga rata. Akhir sekali, simpan dan sejukkan supaya bentuknya lebih pejal.Siap untuk digoreng.
Macam mana dengan resepi ini nampak mudah dan lazat kan? Confirm anak mama suka dan berselera! Apa tunggu lagi mama, jom kita mencubanya!


Kenali Pakaian Seragam Sekolah yang Unik di Serata Dunia

2018 baru sahaja melabuhkan tirai, dan Akhirnya berlabuh sudah tahun 2018, dan welcome 2019! Musim cuti sekolah yang turut berakhir mesti dipenuhi dengan aktiviti-aktiviti menarik bukan? Selain bercuti, Mama juga pasti sibuk mencari pakaian dan peralatan persekolahan untuk anak-anak. Tambah pula untuk anak-anak yang baru nak masuk sekolah. Bestnya!
Kalau kita dah biasa tengok pakaian seragam sekolah di Malaysia, apa kata kita cuba mengenali pakaian seragam sekolah di negara-negara lain pula?
Jepun
Baju sekolah untuk pelajar perempuan di Jepun dipanggil ‘seifuku’. Baju mereka diinspirasi dari komik dan kartun Jepun. Pakaian mereka terdiri daripada blouse dengan sea-style yang akan semakin pendek mengikuti umur pelajar tersebut. Mereka juga memakai kasut sekolah dan stoking panjang paras lutut.

Credit: meijiacademy

Myanmar
Credit: peacegospel.org

Ukraine
Credit: gavnoe
Somalia
Credit: genderissuesinsomalia
Credit: jubacare
Kenya
Credit: bookings.edu
Credit: kevinoumaphotography
Cuba
Di Cuba, mereka menggunakan beberapa versi pakaian seragam di sekolah. Antaranya ialah, baju putih dengan butang berwarna kuning, dan juga baju biru dengan butang berwarna biru gelap. Ada juga baju putih dengan butang merah bersama seutas tali leher.
Credit: ecocubanetwork
Australia
Baju sekolah di Australia sebenarnya diinspirasikan daripada negara British. Apa yang membezakan mereka ialah, baju sekolah Australia lebih terang. Lebih unik apabila para pelajar dibenarkan memakai topi yang seragam ketika cuaca panas.
Credit: farm2
China
Di China, terdapat empat jenis pakaian seragam iaitu pakaian seragam sukan dan juga pada hari biasa, serta pakaian seragam ketika musim panas dan musim sejuk. Tetapi, mereka sering menggunakan pakaian seragam yang mirip seperti pakaian bersukan.
Credit: nextshark.com
Credit: nextshark.com
Setiap pakaian seragam sekolah adalah berbeza, kerana mengikut budaya, warna dan gaya. Ada sesetengah sekolah mewajibkan mereka memakai pakaian seragam sekolah, malah ada juga yang harus pakai pakaian kebangsaan negara mereka. Bestkan tengok pakaian sekolah negara lain.


GANGGUAN HORMON TAK TERKAWAL BOLEH MENGAKIBATKAN PUNCA GAGAL HAMIL?

Kalau begitu apa gejalanya? Berpotensikah untuk dirawat???
Sindrom Ovari Polisistik (Polycystic Ovarian Syndrome- PCOS) merupakan gangguan hormon paling tinggi di kalangan wanita yang berada pada peringkat subur. Ia juga menjadi salah satu faktor ketidaksuburan dalam kalangan wanita.
Antara ciri utama PCOS adalah pengovulan (proses bertelur) tidak berlaku atau tiada pengovulan yang tetap pada setiap bulan. Selain itu peningkatan aras hormon androgen (hormon lelaki) yang berlebihan dalam badan wanita turut menjadi punca.

Credit : Facebook Dr Mastura Pakar Sakit Puan
PCOS dikenal juga sebagai Sindrom Stein-Leventhal iaitu masalah paling lazim yang menyebabkan seseorang wanita itu gagal hamil, tetapi malangnya sehingga kini tidak banyak yang diperkatakan tentang halini.
Kajian antarabangsa menunjukkan kira-kira 20 peratus wanita yang berusia lebih daripada 20 tahun mengalami masalah ini, dan lebih daripada 40 peratus wanita yang mempunyai masalah kesuburan adalah disebabkan PCOS.

Gejala
“Gejala sindrom ini berbeza antara wanita yang menghidapinya. Namun, punca sindrom ini masih belum diketahui secara jelas. PCOS boleh menjadi tidak ketara atau ketara dan ia berbeza antara seorang penghidap dengan penghidap yang lain,” kata Prof. Madya Dr. Nik Hazlina Nik Hussain.
Beliau merupakan Penyelaras Unit Perkembangan Kesihatan Wanita (PakarObstetrik dan Ginekologi) Pusat Pengajian Sains Perubatan KampusKesihatan Universiti Sains Malaysia (USM), Kubang Kerian, Kelantan.
Menurut Dr. Nik Hazlina, antara yang mungkin berlaku termasuklah kedatangan haid tidak teratur (oligomenorea) dan kadangkala ketiadaan haid(amenorea), bulu roma berlebihan tumbuh di badan (hirsutisme),jerawat yang teruk dan kronik, obesiti, keguguran berulang, kulit menjadi lebih gelap (akantosis nigrikan) dan botak menyerupai lelaki (male baldness).
Sindrom ini juga dikaitkan dengan peningkatan risiko mendapat penyakit diabetes melitus, peningkatan aras kolesterol darah dan juga hipertensi.
Akhirnya,masalah ini akan meningkatkan risiko untuk mendapat penyakit jantung atau dikenal juga sebagai penyakit kardiovaskular.

Klasifikasi
Tambah Dr. Nik Hazlina, terdapat beberapa klasifikasi bagi mendiagnosis sindrom ini. Pada 2003, pakar-pakar dari Amerika dan Eropah bersepakat menyatakan bahawa PCOS perlu mempunyai sekurang-kurangnya dua daripada tiga ciri berikut iaitu
(i)Masalah pengovulan, iaitu tempoh kitaran haid yang lama (contohnya kedatangan haid yang tidak tetap, setiap 2 – 3 bulan), tempoh perdarahan yang lama dan perdarahan yang sedikit.
(ii)Bukti terdapat kadar hormon lelaki, androgen yang tinggi (sama ada secara kadar biokimia atau secara manifestasi klinikal), iaitu hirsutisme (terdapat bulu tumbuh pada kawasan yang khusus untuk lelaki seperti misai dan janggut), jerawat, kulit yang lebih gelap pada bahagian lipatan (bahagian leher, celah ketiak dan celah paha) dan juga botak di bahagian depan kepala.
(iii)Pemeriksaan imbasan ultrabunyi melalui faraj menunjukkan terdapat banyak folikel yang kecil dan tidak membesar secukupnya untuk mengeluarkan ovum dalam proses pengovulan. Klasifikasi yang disebutkan ini juga dikenal sebagai klasifikasi Rotterdam.
Metabolisme rendahKebanyakan wanita yang menghidap PCOS mempunyai metabolisme yang rendah sehingga menyebabkan masalah berlebihan berat badan (obesiti), terutamanya di kawasan pinggul. Sebenarnya, PCOS merupakan keadaan yang akan dihadapi sepanjang hidup melibatkan semua peringkat umur, bukan sahaja dalam tempoh masa kesuburan.
Rawatan bagi sindrom ini berdasarkan masalah yang dihadapi oleh setiap individu berkenaan.
RawatanRawatan PCOS ini juga bergantung pada usia wanita dan keinginannya untuk hamil.

Dr.Nik Hazlina menjelaskan, rawatan penting untuk mengurangkan risiko kanser rahim, terutama jika kitar haidnya terlalu lama dan mengalami perdarahan yang terlalu banyak.Selain itu, penghidap PCOS juga memerlukan rawatan jangka panjang dan motivasi yang tinggi dalam dirinya sendiri.
“Ubat-ubatan sahaja tidak akan membantu penghidap PCOS, malah setiap orang juga perlu berusaha untuk mengubah gaya hidup ke arah yang lebih sihat,”tambahnya.
KesuburanLebih kurang 80 peratus daripada penghidap PCOS mengalami masalah ketidaksuburan atau dikenal juga sebagai mandul (infertiliti).

Tambah Dr. Nik Hazlina, masalah ketidaksuburan memberikan impak fizikal dan sosial kepada pasangan yang mengalaminya, khususnya pihak isteri. Keadaan itu boleh menyebabkan tekanan perasaan, tidak dapat menerima hakikat kekurangan diri, berasa rendah diri, mudah berasa diri dipinggirkan dan suka bersendirian atau memencilkan diri.
“Pada masa ini, terdapat pelbagai kaedah rawatan ketidaksuburan bagi pesakit yang menghidap penyakit ini. Terdapat beberapa faktor mempengaruhi pilihan rawatan yang akan digunakan. Kaedah rawatan yang dipilih biasanya di atas persetujuan pesakit,”ujarnya.n
Ubat-ubatan
Penggunaan ubatan juga merupakan kaedah untuk merawat masalah ketidaksuburan. Terdapat pelbagai jenis ubatan antaranya Metformin, yang tergolong dalam kumpulan ubat perangsang insulin.Dr. Nik Hazlina menerangkan, ubat ini bertindak dengan mengembalikan kadar insulin daripada aras yang tinggi kepada normal.
Namun terdapat kesan sampingan, terutamanya pada peringkat awal pengambilan ubat ini. Antaranya termasuklah loya, cirit-birit dan perut kembung.
Walaupun tiada lagi laporan tentang kesan sampingan ubat ini terhadap kandungan, namun pengambilan ubat hendaklah dihentikan apabila seseorang wanita itu disahkan hamil.
“Clomiphenecitrate juga merupakan ubat untuk merawat infertiliti. Kajian menunjukkan bahawa gabungan Metformin dan Clomiphene telah menunjukkan kejayaan pengovulan pada 90 peratus penghidap PCOS.
”Ubat ini tidak boleh diberikan lebih daripada 12 kitar haid bagi individuyang tidak pernah hamil kerana risiko mendapat kanser ovari meningkatuntuk jangka masa panjang.
”Pengambilan Clomiphene sahaja mencatat kadar pengovulan 70 hingga 80 peratus dan kadar kandungan yang berjaya hamil sebanyak lebih kurang 40 peratus,” katanya.
Menurut Dr.Nik Hazlina, terdapat juga sebilangan pesakit yang masih tidak berjaya mencapai pengovulan walaupun diberikan Clomiphene sehingga dos maksimum. Keadaan itu dikenali sebagai kerintangan Clomiphene(Clomiphene resistance).Terdapat ubat lain seperti suntikan hormon Gonadotrofin untuk membantu dalam perkembangan ovum. Kaedah ini berkesan tetapi mahal, memakan masa dan memerlukan kepakaran.“Bagi kaedah suntikan ini, biasanya penghidap PCOS akan menjalani rawatan secara permanian beradas (intrauterine insemination). Peluang untuk hamil bagi setiap pusingan adalah lebih kurang sebanyak 5 hingga 10 peratus sahaja. ”Cara ini disarankan sebanyak tiga hingga empat kali sahaja dan jika masih gagal untuk hamil, maka kaedah seterusnya adalah secara bayi tabung uji atau persenyawaan in-vitro(In-vitro fertilization, IVF) yang mempunyai kadar peratus kejayaan hamil dalam 30 peratus.
Impak sosial
Menurut Dr. Nik Hazlina, rakyat Malaysia terutamanya orang Melayu sering melihat kebolehan melahirkan anak sebagai salah satu kewajipan selepas berkahwin.

“Selepas beberapa tahun berkahwin dan pasangan tersebut masih tidak mempunyai anak boleh menyebabkan masyarakat sekeliling memandang serong dan membuat pelbagai tanggapan negatif.
”Pesakit yang mengalami masalah ketidaksuburan berasa tertekan dan tidak dapat bergaul dengan masyarakat dan boleh membawa kepada pelbagai masalah lain.
”Oleh itu, sokongan keluarga dan masyarakat sekeliling amat penting bagi penghidap PCOS dan pesakit lain yang mengalami masalah ini,”ujarnya.
Bagi Dr. Nik Hazlina, mentaliti masyarakat perlulah diubah supaya tidak sewenang-wenangnya mengadili orang lain dan menyebarkan pelbagai cerita.Di samping itu, pesakit PCOS juga perlu mengetahui masalah yang dihadapinya supaya dapat diberi rawatan sewajarnya.


Tanda Awal Anda Mungkin Hamil. Semak Ini!

Lewat haid atau ‘missed period’ adalah satu tanda awal kehamilan yang paling signifikan. Tapi tu saja ke tanda anda hamil?  Untuk pasangan yang dah berkahwin, mestilah suami dan isteri teruja nak dapatkan cahaya mata kan?  Bukan teruja yang biasa-biasa saja tau. Teruja sangat! Lagi best kalau dapat kesan kehamilan awal-awal supaya dapat dielakkan aktiviti yang boleh jejaskan kandungan serta-merta.
Bukan tu saja tau, kalau ada yang dulu pernah keguguran, boleh start ambil vitamin atau apa-apa suplemen tambahan. Yalah, nak menimang anak la katakan. Tapi, macam manaa nak tau anda hamil ke tak? Dibawah Mama Siti ada listkan beberapa tanda awal kehamilan ini supaya anda lebih bersedia!
Tanda Awal Kehamilan
Berikut adalah tanda awal kehamilan yang boleh diperhatikan sebelum menjelang tarikh jangkaan haid anda.

Salah satu tanda yang biasanya di alami di awal kehamilan ialah mengalami kekejangan di bahagian abdomen.
#1  Pendarahan/Kekejangan Akibat Implantasi
Kira-kira 8 hari selepas ovulasi, anda mungkin mengalami pendarahan implantasi, iaitu terdapat tompok-tompok darah berwarna merah jambu atau coklat, serta sedikit kejang di bahagian perut. Ianya disebabkan oleh telur yang membenam masuk ke dalam lapisan endometrium. Bila nak datang haid pun anda mungkin mengalami keadaan yang sama.
Perkara yang sama berlaku dalam masa 1 atau 2 minggu sebelum tarikh haid anda, pendarahan implantasi juga boleh berlaku. Ketika proses ini, sedikit pendarahan adalah normal dan tak merbahaya. Jadi, anda tak perlu risau!
#2 Kenaikan Suhu Tubuh
Kalau anda nak hamil, rekodkan suhu tubuh badan (basal body temperature) setiap hari. Sebab dalam tempoh ovulasi, akan ada perubahan suhu yang boleh meningkatkan peluang mama untuk berjaya dapatkan zuriat.
Selesai saja tempoh ovulasi, mama akan dapati suhu tubuh anda akan terus meningkat berbanding biasa bila telur berjaya disenyawakan.
#3 Payudara Terasa Berat & Nyeri
Sebelum kedatangan haid, payudara anda mungkin sedikit sensitif terhadap sentuhan. Tapi bila anda hamil, perkara yang sama akan berlaku, cuma anda jadi lebih sensitif. Apabila badan dah terbiasa dengan peningkatan hormon ni, kesakitan akan hilang.
Bila anda hamil, hormon akan terus hantar isyarat kepada tubuh anda untuk bersedia dalam masa 40 minggu. Ketika ni, saluran darah dalam payudara akan menegang dan mula membesar. Inilah sebabnya payudara semakin membesar apabila usia kehamilan semakin meningkat.
Kadang-kadang, ada yang mengalami simptom ini dalam masa beberapa hari sebelum haid tapi ramai wanita yang berpendapat bahawa ketidakselesaannya lebih teruk bila hamil.
#4 Keletihan Yang Melampau
Tahap hormon progesteron yang tinggi boleh membuatkan bakal ibu rasa seperti baru selesai berlari maraton sedangkan anda hanya bekerja seharian di pejabat. Keletihan adalah tanda penting awal kehamilan, walaupun ia mungkin bukanlah simptom yang pasti tanpa kehadiran simptom-simptom lain.
Keletihan yang bukan berpunca daripada kerja berat mungkin menandakan tubuh anda sedang bekerja dua kali ganda untuk menyokong pertumbuhan fetus. Bukan tu saja, peningkatan hormon progesteron di awal kehamilan boleh menyebabkan anda penat dan mengantuk sepanjang masa.
Kira-kira 50% wanita akan muntah dan loya semasa trimester pertama kehamilan mereka.
#5 Loya
Anda loya? Ketahuilah bahawa inilah tanda kehamilan awal yang paling klasik dan selalunya benar! Sebab 75% daripada wanita mengaku akan berasa loya di awal kehamilan, lebih-lebih lagi pada awal pagi.
Kalau anda bernasib baik, anda takkanalami morning sickness ni sehingga beberapa minggu selepas persenyawaan. Kalau yang bertuah tu, takkan alami langsung.
Tapi seawal 2 hari selepas persenyawaan, anda mungkin mula berasa loya dan tak sedap perut. Dan ini bukan saja berlaku pada waktu pagi tau. Loya akibat kehamilan boleh berlaku pada waktu pagi, petang atau malam.
#6 Ketidakselesaan Perut
Ada yang akan berasa kembung, senak, dan sembelit apabila mulai hamil akibat perubahan hormon yang menjejaskan sistem pencernaan. Tanda ini juga biasanya diikuti dengan kerap terkentut, dan asyik sendawa.
#7 Kerap Kencing
Apabila anda hamil, lebih banyak darah akan dihasilkan. Pada masa yang sama, buah pinggang juga akan bekerja lebih keras untuk menapis darah ini dan menyebabkan pundi kencing anda sentiasa penuh. Jadi, anda akan kerap ke tandas, terutamanya pada waktu malam. Bersedialah!
#8 Alah Terhadap Makanan
Kira-kira 85% wanita akan berasa alah terhadap beberapa jenis makanan dalam tempoh awal kehamilan atau trimester pertama. Biasanya, keadaan akan kembali normal dalam trimester kedua atau ketiga. Tapi, ada yang akan merasa begini sehingga bayi lahir.
Anda mungkin perasan perubahan pada deria rasa anda. Sesetengah wanita mengatakan mereka rasa sedikit payau di mulut, dan sesetengah yang lain mengatakan mereka tak dapat tahan rasa kopi, teh atau makanan yang mereka suka.
#9 ‘Mood Swing’
Perubahan hormon bukan saja akan menjejaskan fizikal anda, tetapi juga mental. Ini kerana paras hormon ini turut menjejaskan bahagian neurotransmitter pada bahagian otak sehingga menyebabkan emosi anda jadi tak stabil.
Ibu yang hamil akan mudah mendapat sakit kepala kerana hormon estrogen dan progesteron yang dihasilkan badan.
#10 Sakit Kepala
Paras gula yang rendah boleh menyebabkan sakit kepala apabila sel otak tidak mendapat keperluan yang diperlukannya. Sakit kepala yang kerap juga adalah tanda awal kehamilan akibat hormon estrogen dan progesteron untuk menyokong pertumbuhan rahim bagi bayi dalam kandungan.
#11 Mengidam
Ya, bunyinya sangatlah klise, tetapi mengidam pun boleh jadi satu tanda kehamilan. Tapi janganlah pula bergantung kepadanya sebagai simptom yang pasti (ia mungkin hanya di kepala anda, atau mungkin juga tanda bahawa badan anda kekurangan nutrien tertentu). Tapi kalau mengidam tu diikuti dengan beberapa simptom lain seperti dalam senarai ini, anda boleh mula mengira hari daripada hari pertama haid terakhir anda.
#12 Warna Areola Menjadi Gelap
Jika kulit di sekeliling puting payudara anda menjadi lebih gelap, ini mungkin bermakna proses persenyawaan telah berjaya. Walau bagaimanapun, ini mungkin juga tanda ketidakseimbangan hormon yang tak berkaitan dengan kehamilan, ataupun bekas daripada kesan kehamilan terdahulu.
#13 Tak Datang Haid
Dulu haid elok saja, kenapa sekarang lambat betul datang? Pergilah buat ujian kehamilan. Tak datang haid ialah tanda kehamilan yang paling pasti bagi seorang wanita yang telah baligh dan mempunyai kitaran haid yang teratur.
#14 Ujian Kehamilan Positif
 Garisan biru kelihatan dalam kotak alat penguji? Tahniah, anda bakal jadi seorang ibu! Buatlah temu janji dengan doktor anda untuk memastikan berita baik ini. Jangan lupa bagitahu suami dan ibu bapa.
Bila Waktu Terbaik Untuk Periksa Kehamilan?
Waktu terbaik untuk anda menjalani ujian air kencing ialah 7 hari selepas anda missed period anda dan dilakukan sebaik saja anda bangun dari tidur iaitu ketika hormon hCG sedang tinggi.
Kadar sensitiviti alat pengesan kehamilan adalah berbeza mengikut jenama dan jenisnya. Secara umumnya, alat ni akan mengesan kehadiran hormon hCG dalam air kencing anda.
Bila membeli alat pengesan kehamilan, periksa dulu sensitiviti alat tersebut di bahagian paketnya. Ada yang mengesan daripada 10mIU/ml hingga 40 mlU/ml. Tips: Lebih rendah nilainya, lebih sensitiflah alat tu.
Ia juga boleh digunakan lebih awal untuk mengesan kehamilan. Harga pun lebih mahal sikit lah. Tapi, waktu terbaik untuk guna alat pengesan kehamilan atau ‘pregnancy test’ adalah sekitar 2-3 hari selepas lewat haid.
Sumber:  babycenter, SirapLimau
BACA JUGA BAKAL IBU, INI MERUPAKAN 4 JENIS MAKANAN YANG PENTING KETIKA MENGANDUNG
Pesan Mama Siti:
Tanda-tanda ini adalah subjektif dan tak semua wanita mengalaminya. Tapi, inilah yang biasa terjadi pada permulaan kehamilan. Kalau keputusan masih negatif, jangan stress! Tarik nafas dalam-dalam dan bertenang. InshaAllah rezeki anda akan sampai juga nanti. Teruskan berusaha ya!


5 TIPS YANG DAPAT MEMBANTU MAMA UNTUK HARUNGI 1ST TRIMESTER

Mual-mual, muntah, pening kepala, dan sebagainya merupakan alahan yang normal ketika 1st trimester bagi ibu mengandung. Lebih teruk, ibu hamil yang mengalami alahan teruk sepanjang trimester pertama – iaitu ketika kandungan berusia 2-3 bulan. Kadang-kadang rasa tak larat sangat. Semua benda tak boleh buat, baru bangun dah mula pening kepala, bau masakan sikit dah nak muntah dsb. Di sini KelabMama kongsikan tips-tips untuk mengharungi alahan semasa trimester pertama.
Tips-tips untuk mengharungi alahan semasa 1st Trimester:
Apa yang lagi best tentang tips ini ialah, ianya sangat sesuai untuk Mama yang mengamalkan pemakanan bebas gluten!
Makan secara kerap tetapi dalam kuantiti yang sedikit.
Biasalah, bila kita dah sering muntah-muntah, selera makan pun dah kurang. Takut makan je, nanti muntahkan balik. Apa yang Mama boleh lakukan dengan tips ini ialah, makan makanan yang Mama rasa paling sesuai dengan citarasa Mama ketika itu. Jangan paksa diri makan makanan berat atau yang Mama memang tak boleh makan langsung. Mama boleh cuba snek-snek berkhasiat seperti kurma, kismis, gajus dan sebagainya.
2. Bagel bebas gluten.
Selain itu, Mama boleh cuba bagel bebas gluten. Ianya mungkin bukan pilihan yang sihat, tapi ia dapat membantu Mama (dan kandungan) untuk tidak berasa lapar. Bagel kosong dengan butter atau planta pun sedap!
3. Buah epal + peanut butter.

Eh, kombinasi apa tu?
Haa jangan terkejut. Cuba dulu baru Mama tahu rasanya macam mana. Mungkin kombinasi ini agak pelik untuk didengar, tapi rasanya sangat sedap! Rasa masam-masam epal dengan manis peanut butter. Selain itu, peanut butter yang kaya dengan protein juga merupakan snek yang berkhasiat untuk diambil, jika Mama tidak boleh makan makanan lain.
4. Halia

Halia merupakan antara petua terbaik untuk mengurangkan rasa mual. Halia memang sedap untuk diletakkan dalam masakan, tapi bukanlah menjadi pilihan untuk dimakan begitu sahaja. Apa yang Mama boleh cuba ialah dengan minum air teh halia – pastikan guna halia yang sebenarnya ya! Bukan halia serbuk tau.
5. Sea bands

Penggunaan sea bands ini sebenarnya sangat popular di negara barat. Ianya merupakan wristband yang dipakai di pergelangan tangan. Ia dapat mengurangkan rasa loya kerana sea bands tersebut akan menekan pressure point di pergelangan tangan kita.


BETUL KE WANITA YANG TAK MENGANDUNG PUN BOLEH MORNING SICKNESS?

Kenapa ni, pagi-pagi je rasa nak muntah, rasa mual. Takkan mengandung kot…
Mama
 pernah rasa macam tu? Bukan Mama je, mungkin yang belum berkahwin pun
sering alami perkara yang sama. Orang sekeliling kalau tengok keadaan
kita macam tu pun terus cakap kita ni mengandung. Ehh, tak semestinya
tau!

JOM BACA: Langkah-langkah Kehamilan yang Sihat.
Bukan wanita hamil sahaja!
Biasalah
 masyarakat kita, pantang dengar orang muntah, mual atau pening kepala
pasti akan dituduh mengandung. Awak-awak sekalian, muntah dan sakit loya
 bukan sahaja terkena pada orang yang berbadan dua. Anak gadis sedang
datang bulan pun boleh alami sakit yang sama – loya, pening kepala,
muntah-muntah.
Kenapa berlakunya ‘Morning Sickness’?
Iya,
betul morning sickness sering berlaku untuk mereka yang mengandung,
terutamanya diawal kehamilan. Tapi dalam hal ini, morning sickness yang
dimaksudkan ialah rasa tidak sedap badan dan penghadaman pada waktu
pagi. Contohnya, anda sering rasa mual sejurus bangun tidur.

Tapi kenapa ya?
Di bawah antara sebab-sebab mengapa perkara ini berlaku kepada anda:
Waktu dan kitaran tidur
Apa
 yang anda alami sebenarnya berkaitan dengan waktu dan kitaran tidur
anda. Mungkin anda terlalu letih hingga tidak dapat tidur yang nyenyak
dan mencukupi, lalu tubuh badan anda rasa lemah dan tidak segar untuk
bekerja. Sebab itu rehat yang mencukupi dan tidur yang berkualiti sangat
 penting untuk kesihatan kita.
 Pemakanan yang tidak seimbang
Selain
 rehat dan tidur, gaya pemakanan yang tidak teratur juga mendorong
kepada berlakunya ‘morning sickness’. Ramai dalam kalangan kita yang
makan secara tidak teratur dan seimbang. Kita sering makan lewat malam,
makan satu jam sebelum tidur, malah makanan yang diambil juga makanan
yang berat. Tak baik tau sebenarnya! Oleh itu, anda harus sentiasa
memantau jadual pemakanan anda dan elakkan mengambil makanan berat
sebelum masuk waktu tidur.
 Panik
Mereka
 yang mudah rasa panik atau cepat gementar juga sering mengalami
mual-mual, pening kepala dan sebagainya. Mungkin ianya nampak normal,
tetapi anda perlu ambil berat jika ia berlarutan. Takut ia boleh
mengganggu kesihatan kita di masa hadapan.
Oleh itu,
‘morning sickness’ ni bukan hanya terjadi pada ibu-ibu hamil je tau. Si
gadis cantik molek yang belum berkahwin pun boleh mengalami sakit yang
sama. Jangan mudah salah faham ye Mama!


BAYI MASIH BERTALI PUSAT DITEMUI TEPI JALAN, DIHURUNGI SEMUT

Baru-baru
 ini, seorang bayi lelaki yang masih bertali pusat telah ditemui ditepi
jalan di Sik, Kedah. Seorang remaja tidak menyangka rutin harian
menghantar ibunya berubah, apabila menemui bayi tersebut. Bayi malang
itu ditemui dalam keadaan dihurungi semut ketika mereka melalui tepi
jalan di hujung Kampung Bunga Chepir.
Menurut laporan yang dikeluarkan Astro Awani, Mohd Nur Huda Abdul Aziz, 18, bersama ibunya sebelum itu menunggang motosikal dan dalam perjalanan untuk menghantar ibunya, Rahimah Yatim, 40-an, untuk menoreh getah di kebun pada jam 7.30 pagi.
Disangkakan tangisan kucing.

Kedua-dua
 mereka kemudian terdengar bunyi tangisan seperti kucing dan ternampak
ada gumpalan tuala di atas bungkusan surat khabar di tepi jalan di
selekoh berhampiran kebun getah.
Mereka
 kemudian terus segera memeriksa dan melihat isi kandungannya, terkejut
apabila mendapati ada bayi berlumuran darah serta masih hidup dalam
bungkusan tuala itu..
Saya hantar emak saya pergi
 kebun di sebelah sini, lepas itu terdengar bunyi suara bayi, tetapi
berselimut dengan kain tuala. Saya buka tengok bayi itu masih basah lagi
 rambut dia ada darah lagi.  Saya
 buang semut dekat belakang badan dia sebab takut dia sakit kena gigit
dengan semut, tali pusat pun ada. Masa itu rasa kasihan dan rasa sentap
(marah) jugalah sebab bayi masih kecil,”
kata Mohd Nur Huda ketika mengimbau kembali detik-detik dia bertemu dengan bayi malang itu.
Bayi yang masih bertali pusat itu juga dikatakan kelihatan dalam kesejukan.
Urinya masih dibadan.
Bayi itu mungkin baru saja diletakkan di situ kerana darahnya pun masih banyak, manakala urinya masih melekat di badan. Emak
 saya sebak melihat keadaan bayi itu yang sangat comel dan cukup sifat
tetapi sampai hati ibunya sanggup membuangnya ke kawasan kebun getah di
Kampung Bunga ini kerana ia sunyi dari laluan orang ramai,
ujarnya lagi.
Menghubungi jururawat & melaporkan kepada polis.

Nur
 Huda dan ibunya kemudiannya mengambil tindakan segera menghubungi
jururawat dari klinik berdekatan sebelum melaporkan penemuan itu kepada
polis.
Sementara itu menurut Ketua Polis Daerah Sik, Deputi
Superitendan Abdul Razak Osman bayi yang lengkap bertali pusat itu
ditemui pada 8 pagi.
Bayi
 lelaki itu dipercayai baru dilahirkan sebelum dibuang di tepi jalan di
hujung Kampung Bunga Chepir. Katanya bayi itu sempat diselamatkan
penduduk kampung daripada menjadi mangsa haiwan liar atau dilanggar
kenderaan.
Bayi kini dirawat di Hospital Sik
Bayi
 yang masih hidup itu kemudianya di hantar ke Hospital Sik untuk rawatan
 lanjut. Menurut Abdul Razak, laporan pegawai perubatan mengesahkan bayi
 itu sihat dan tidak mengalami sebarang kecederaan.
Kes kini disiasat mengikut Seksyen 317 Kanun Keseksaan.


BAYI 2 BULAN DIDIAGNOS KANSER NEUROBLASTOMA SEJAK BERUSIA 25 HARI

Sayu
 hati baca kisah adik ini. Bayi yang diberi nama Muhammad Azzam Fahmy,
anak kepada Puan Nur Faizatun Nadirah telah didiagnos mengalami kanser
yang jarang berlaku, iaitu Kanserr Neuroblastoma.
Pesakit Kanser termuda.
Baru
 berusia 2 bulan,si comel Azzam merupakan pesakit kanser termuda.
Didiagnos pada usia 25 hari, kesnya dianggap kes yang jarang berlaku, di
 mana ketumbuhan bemula sejak dia berada dalam kandungan ibu.

Adik
 Fahmy dilahirkan pada 13 Oktober lalu telah pun melalui beberapa siri
pembedahan. Antaranya ialah, pembedahan membuang ketumbuhan dalam perut,
 membuat stoma pada perut (untuk memudahkannya membuang air besar) dan
juga telah menjalani 6 cycle kimoterapi.
Ikuti kisah perjalanan adik comel ini yang dikongsikan ibunya, Nur Faizatun Nadirah.
 Siapa sangka si kecil ini mempunyai ketumbuhan yang cukup agresif dan
berbahaya di dalam perut. Namun, dia tetap kuat melalui rawatan demi
rawatan serta pembedahan.
Pembedahan pertama pada usia 9 hari.

Ketumbuhan sebesar tapak tangan dewasa.
Ketumbuhan yang dibuang dari dalam perut bayi ini ialah sebesar 7 x 8cm, saiznya adalah sebesar tapak tangan orang dewasa.
Pembedahan kedua untuk Stoma

NEUROBLASTOMA IALAH KANSER AGRESIF
Pakar
 memberitahu kes Fahmy sebagai ‘rare case’ kerana belum ada lagi
ketumbuhan sejak dari dalam kandungan. Ia selalunya dikesan apabila usia
 memasuki peringkat kanak-kanak. Fahmy pesakit termuda bagi kanser
neuroblastoma.
Hasil
 Bone Marrow Aspiration mendapati kanser merebak ke lapisan kedua
tulang. Ujian ini akan diulang selepas Fahmy tamat 6 cycle kimoterapi
nanti.

Rambut Fahmy mula gugur pada hari keempat kimoterapi.

Stoma
 pada perut Fahmy perlu dibersihkan setiap 2 jam sekali bagi mengelakkan
 jangkitan kuman. Ia akan digunakan sehingga Fahmy selesai rawatan.
Menurut Nur Faizatun, ia adalah rutin yang paling kerap dilakukannya dan
 memerlukan potongan daripada lampin pakai buang bagi melapik stoma
ini.

Bagi meringankan beban keluarga ini, anda boleh membuat sumbangan ke akaun berikut:

KelabMama
 turut mendoakan kesihatan dan kesejahteraan adik Fahmy. Awak sangat
kuat adik, inshaAllah semoga semuanya dipermudahkan.


BAYI LELAKI DITEMUI DALAM KOTAK DI SEBUAH SURAU DI AMPANG

Seorang
 bayi lelaki telah ditemui di dalam kawasan sebuah surau di AU1, Taman
Keramat, Ampang malam tadi. Penemuan bayi tersebut juga telah tular di
laman sosial sejak jam 11 malam tadi.
Alhamdulillah, masih hidup & lengkap berpakaian.
Menurut laporan yang dikeluarkan Berita Harian, bayi malang tersebut ditemui lengkap berpakaian dan masih hidup. Lampin pakai buang dan susu juga diletakkan bersama bayi tersebut. Dia ditemui oleh jemaah surau pada jam 8:56pm sebelum dimaklumkan kepada pihak polis.
Ketua
 Polis Daerah Ampang Jaya, Asisten Komisioner Hamzah Alias, berkata
pihaknya kemudian mengarahkan anggota kereta peronda ke lokasi
kejadian.
Pemeriksaan
 mendapati bayi masih bernyawa itu diletakkan dalam kotak warna coklat
bersama lampin pakai buang dan susu. Pegawai perubatan yang melakukan
pemeriksaan turut mengesahkan bayi dalam keadaan sihat,
katanya dalam satu kenyataan, hari ini.
Dibawa ke Hospital Ampang untuk rawatan.
Bayi
 tersebut telah dibawa ke Hospital Ampang untuk rawatan dan pemeriksaan
susulan oleh pihak berkuasa. Dia dikatakan berada dalam keadaan stabil
dan ditempatkan di Zon Kuning.
Sehingga
 kini, kita (polis) masih menjalankan siasatan lanjut bagi mengenalpasti
 ibu bapa dan pihak bertanggungjawab meletakkannya di surau berkenaan.
Mohon bantuan orang ramai.
Orang ramai yang memiliki maklumat mengenai kejadian itu diminta tampil membantu siasatan,
katanya.


GELAGAT BAPA KREATIF PAKAI NIQAB KETIKA SUSUKAN ANAK MENCUIT HATI

Menjadi ibu bapa bukanlah satu proses yang mudah. Tak kisahlah anak yang pertama atau ke sepuluh sekali pun, pelbagai ragam dan perangai yang mereka ada. Secara umumnya, anak-anak ni nak dengan ibu je. Apa-apa sikit ibu. Dengan ayah, agak susah malah ada yang taknak langsung!
Tular dimedia sosial Facebook baru-baru ini bagaimana seorang ayah telah melakukan sesuatu yang kreatif demi anak dan isterinya.
Si ayah yang buntu.
Suami kepada Puan Farizah Jaafar buntu tidak tahu bagaimana mahu memujuk bayi kecil mereka yang tidak henti menangis. Ketika itu, Puan Farizah sedang sibuk menyiapkan tempahan kek. Jadi, si ayah pun telah menyamar menyerupai isterinya!

Mengikuti
 contoh pemakaian niqab isterinya, suami Puan Farizah telah mengambil
keputusan untuk memakai niqab isterinya dan menyusukan anak mereka.
Ternyata helah itu menjadi apabila anak bongsu mereka senyap dan minum
susu botol yang diberikan ayahnya itu.
Ujar Puan Farizah distatus Facebooknya,
Bila
 mak kau busy dgn order, haqq pulak merengek nk ibu. Sekali bapak kau
dtg..terus senyap. Mata haqq pun tengok mcm pelik, mcm seram.
Kalau si Ayah Batuk, Confirm Kantoi.

Puan
 Farizah turut menyatakan yang anaknya akan senyum dan berbual-bual jika
 beliau yang menyusu. Tapi kali ni, apabila si ayah yang berniqab, bulat
 je mata anak comel tersebut. Tengok gambar je boleh agak keadaan masa tu kan?
Selalu
 kalau ibu pakai niqab sembang dgn haqq, haqq mesti senyum. Tp kali ni
bulat mata dia. Ini klu bapak kau batuk Confrm kantoi. Mcm2 pujuk x jln.
 Nie jalan terakhir abi kau memujuk nak. senang keje mak lepas nih. Asal
 merengek nk ibu..abi sarung niqab, haqq pun senyap.
#ini_bukan_mak_nakkk #bapak_kau_ninja#anwarrul_haqq
Pasangan
 ini dikatakan mempunyai 5 orang anak perempuan dan akhirnya dikurniakan
 Haqq setelah 9 tahun. Sebab itulah si bayi comel ini melekat lain macam je dengan si ibu.

Tak lama selepas itu, posting Puan Farizah mendapat perhatian ramai dan dibanjiri komen-komen kelakar daripada orang ramai.
“Pakai niqab, kaki berbulu. Seram.”

“Abi nya pun…awat mata terjegil gitu skali…”

Apa kata Mama kongsi gelagat si suami bila berada dalam keadaan begini?


KANAK-KANAK TRAUMA, MENYESAL TAK SUDAH KEPALA ZAKAR TERPOTONG KETIKA BERSUNAT

Lepas satu, satu. Berkhatan atau bersunat merupakan satu proses yang harus dilalui kanak-kanak lelaki. Baru-baru ini, seorang kanak-kanak lelaki 11 tahun bernasib malang apabila sebahagian kemaluannya yang mahu dikhatankan telah terpotong! Kejadian malang itu berlaku disebuah majlis berkhatan beramai-ramai di Shah Alam, Selangor. Kemaluan kanak-kanak tersebut terpotong oleh seorang pegawai perubatan pada 8 Disember yang lalu.

Dikatakan hanya berlaku pendarahan biasa.
Ibu
 kanak-kanak terbabit, Rohani (bukan nama sebenar), 36, berkata, pegawai
 perubatan yang mengkhatankan anaknya tidak memaklumkan apa sebenarnya
berlaku, tetapi memberitahu anaknya perlu dihantar ke HKL kerana
menjalami pendarahan.
Bagaimanapun, di HKL, doktor
memaklumkan bahagian kepala alat sulit anak putus akibat ‘terlebih
potong’ menyebabkan anak saya perlu menjalani pembedahan,
katanya.
Kanak-kanak itu kemudian dirawat di Hospital Kuala Lumpur (HKL) untuk menjalani pembedahan bagi menyambung bahagian kepala kemaluannya yang terpotong. Andai gagal, doktor melakukan pembedahan plastik bagi membetulkan atau mengantikan bahagian yang terpotong itu.
BACA: Kesan Penggunaan Produk Bertoksik kepada Bayi
Proses Bersunat Menggunakan Kaedah Solehring
Puan
 Rohani berkata, terdapat lapan pegawai perubatan telah ditugaskan untuk
 melakukan proses berkhatan yang menggunakan kaedah solehring.
Anak
 saya giliran ke-45 dan dia masuk ke bilik berkhatan jam 12.30 tengah
hari. Bagaimanapun, sewaktu melakukan proses itu berlaku kejadian tidak
diingini menyebabkan kecederaan pada alat sulit anak saya. Susulan itu,
anak saya dihantar ke HKL dan menjalani pembedahan pada hari sama,
ujarnya lagi.
Ibu empat anak itu berkata, keadaan anaknya kini stabil.
Emosi Anak Terganggu
Menurut laporan yang dikeluarkan Berita Harian, kejadian yang berlaku telah menyebabkan gangguan emosi kepada anaknya. Anak Puan Rohani juga sukar tidur malam kerana sakit dan hanya boleh bergantung kepada ubat tahan sakit.
Anak beritahu saya dia menyesal bersunat, seolah-olah tidak dapat terima hakikat. Perkara ini memberikan kesan mendalam apabila dewasa kelak. Kami juga bimbang pelajarannya terganggu disebabkan kejadian ini kerana dia menduduki Ujian Pencapaian Sekolah Rendah (UPSR) tahun depan,
katanya.
Keluarga Sedia Mengambil Tindakan Undang-undang
Susulan
 kejadian yang berlaku, pihak keluarga Puan Rohani telah membuat laporan
 di Ibu Pejabat Polis Dang Wangi pada hari yang sama.
Tindakan
 itu mungkin tidak dapat mengembalikan keadaan kemaluan anak seperti
sedia kala. Sekurang-kurangnya memberi pembelaan kepada anak, selain
memberikan pengajaran kepada individu yang cuai. Kami
 juga mengeluarkan kos bagi pengangkutan berulang-alik ke HKL, selain
suami perlu mengambil cuti tanpa gaji untuk menjaga anak sejak hari
pertama di masukkan ke wad kerana saya perlu menjaga tiga lagi anak di
rumah,
 katanya.
Semoga
 kejadian ini tidak berlaku kepada adik-adik yang lain diluar sana.
Kongsikan pendapat Mama mengenai kejadian ini diruang komen di bawah!


23 TIPS KESIHATAN BUAT WANITA DARI  PAKAR SAKIT PUAN, DR. HAMID ARSHAT

Kita
 selalu dengar ungkapan ni, mencegah adalah lebih baik daripada
mengubati. Seorang pakar sakit puan yang terkenal di kalangan para ibu
di Malaysia, Dr. Hamid Arshat, juga bersetuju dengan madah ini.
Dalam post di laman Facebook nya, Dr. Hamid ada berkongsi 23 tip kesihatan buat wanita yang boleh mama cuba. Apa agaknya tip-tip yang diberikan? Jom teruskan membaca!
23 Tip Kesihatan Buat Wanita, Terutamanya Para Ibu dan Bakal Ibu Dari Pakar Sakit Puan
Tip-tip
 kesihatan buat wanita yang dikongsikan oleh doktor pakar ini boleh
dibahagikan kepada tiga jenis kategori – gaya hidup, cara pemakanan dan
cara peminuman. Jom baca setiap satu dan ambil manfaat dari nasihat ini.
Tip Kesihatan Dari Pakar Sakit Puan – Cadangan Gaya Hidup
Bertemu doktor bertauliah sebelum mencuba kaedah alternatif – Menurut Dr. Hamid, mama
 patut bertemu dengan doktor perubatan sedari awal untuk mengubati
penyakit. Kaedah tradisional sepatutnya digabungkan kemudian setelah
mendapatkan khidmat nasihat doktor.
Banyakkan berdoa – Kuasa doa itu sememangnya magis. Bermohonlah setiap hari kepada Tuhan supaya dikurniakan kesihatan yang baik.
Berfikiran positif dan mengamalkan gaya hidup sihat – Fikiran positif dapat mengubah minda kita. Amalan hidup sihat dapat mengurangkan kebergantungan kita kepada ubat-ubatan.
Kurangkan pendedahan diri pada toksin – Di
 persekitaran kita, ada pelbagai jenis pencemaran radiasi dan bau bahan
kimia. Penggunaan minyak wangi kimia serta pewangi kereta dan rumah
tidak digalakkan oleh Dr. Hamid.
Kawal stress secara berkesan – Stress dapat membuka ruang kepada penyakit. Jadi, bermula hari ini, kawal stress mama dengan melakukan aktiviti yang mama gemari dan dapatkan rehat yang mencukupi.

Bersenam setiap hari – Mama
 perlu meluangkan sekurang-kurangnya 30 minit setiap hari untuk
melakukan senaman. Mama boleh memilih jenis senaman yang bersesuaian
dengan mama, namun pastikan peluh mama keluar! Ia dapat membantu
mengawal penyakit kronik seperti angin ahmar, darah tinggi, diabetes dan
 serangan jantung.
Periksa buah dada – Apabila mama mandi, periksa juga buah dada dan bahagian di bawah ketiak mama untuk memastikan tiada ketulan. Picit juga puting buah dada untuk memeriksa sama ada keluar sebarang jenis lendir atau darah.
Pantau berat badan – Dr. Hamid Arshat juga menyarankan supaya berat badan mama tidak melebihi 60kg. Senaman dan kawalan pengambilan karbohidrat serta gula dapat membantu mama mendapatkan berat badan yang ideal.
Buat pemeriksaan rahim – Jika mama selalu mengalami senggugut, haid yang tidak teratur, dan pendarahan yang berpanjangan, mama perlu membuat pemeriksaan scan rahim. Ia bagi mengesan punca kepada masalah tersebut.
Tip Kesihatan Dari Pakar Sakit Puan – Cadangan Pemakanan
Amalkan pemakanan seimbang – Menurut satu hadis, kebanyakkan penyakit adalah diakibatkan oleh gangguan jiwa dan pemakanan tanpa zat. Jadi, bermula hari ini, kurangkanlah memakan makanan segera, makanan diawet, makanan dalam tin, serta makanan yang diproses.
Kurangkan gula dan karbohidrat – Orang
 Malaysia memang gemar makan nasi dan minuman manis seperti teh tarik,
milo dan sebagainya. Dr. Hamid menasihatkan para wanita supaya
mengurangkan pengambilan dua jenis makanan ini – gula dan karbohidrat.
Makan bila lapar, berhenti sebelum kenyang – Untuk
 mengelakkan makan secara berlebihan, kita digalakkan untuk makan hanya
apabila lapar. Jika satu hidangan tidak mencukupi, mama boleh menambah. Cumanya, pastikan ia terdiri daripada lauk dan sayuran sahaja, tanpa nasi.
70% hidangan adalah sayur dan buahan –
 Dr. Hamid Arshat juga menasihatkan para wanita supaya memperbanyakkan
sayur dan buah-buahan dalam pemakanan seharian. Semuanya perlu segar dan
 bukan yang diproses. Malah, jika dimasak, sayur tidak sepatutnya
dimasak terlalu lama (overcooked).
Makan dengan cara yang betul – Dr.
 Hamid juga memberikan tip makan dengan betul. Antaranya ialah mengunyah
 sebanyak 15 ke 20 kali sebelum menelan serta memulakan dengan memakan
buah. 15 ke 20 minit kemudian, barulah makan nasi atau hidangan berat
lain.

Kurangkan snek segera antara hidangan utama – Sebagai alternatif kepada snek segera, pakar sakit puan ini juga mencadangkan supaya mama mengambil lebih banyak kismis, walnut, gajus, buahan beri, badam, labu, dan biji kuaci.
Ulam sebagai antikanser – Masukkan juga ulam-ulaman yang berzat ke dalam pemakanan mama.
 Kacang botol, misai kucing, sambung nyawa dan tujuh jarum amat
berkhasiat. Menurut doktor, ia dapat membantu mengawal darah tinggi,
kencing manis, kanser serta bagus untuk otak dan jantung.
Ambil vitamin suplemen – Doktor
  ada menyatakan bahawa wanita banyak kehilangan zat besi ketika haid.
Malah, kita juga memerlukan banyak vitamin selepas bersalin atau semasa
menyusu badan. Maka, mama perlu mengambil vitamin suplemen setiap hari seperti zat besi, antioksida, serat, kolagen, peptida, vitamin C, dan kalsium.
Cadangan makanan tambahan – Mama
 juga boleh meniru gaya pemakanan Dr. Hamid yang mengambil minyak ikan,
biji anggur, habbatus sauda, dan royal jelly bagi membekalkan mineral
dan vitamin kepada badan.

Tip masalah keputihan untuk wanita – Jika
 mama selalu mengalami masalah keputihan atau gangguan air kencing, cuba
 pula minuman ini: jus cranberi, limau nipis/kasturi dan jus lemon.
Ambil madu dan minyak zaitun setiap hari – Antara
 tip kesihatan lain adalah mengambil sesudu madu dan minyak zaitun
setiap hari, pagi dan petang. Ianya baik untuk jantung dan otak mama.
Tip untuk wanita menopaus – Bagi
 mereka yang mengalami menopaus, hormon estrogen akan semakin
berkurangan. Jadi, perbanyakkan mengambil bijiran, sayuran dan kekacang
seperti soya yang kaya dengan phytoestrogen.
Kebahagiaan dalam Kehidupan itu Ada Pada Kesihatan
Jadi,
 apa kata mama cuba saranan yang telah dikongsikan oleh Dr. Hamid Arshat
 ini. Apabila badan kita sihat, kita boleh menikmati kehidupan kita
dengan sempurna. Ia sesuatu yang tidak boleh dibeli dengan wang.
Dengan
 badan yang sihat dan kuat, dapatlah kita terus beribadah, mencari
rezeki dan menjalani hidup sehari-hari bersama orang yang kita sayangi
dengan lebih baik!
Tip Kesihatan Dari Pakar Sakit Puan – Cadangan Minuman
Ambil minuman berkhasiat – Untuk minuman, mama
 juga perlu mengehadkan minuman kopi kepada hanya secawan atau dua cawan
 sahaja sehari. Selebihnya, banyakkan meminum air kosong atau air teh
hijau.
Cadangan minuman sihat lain – Selain
 air mineral dan teh hijau, air kelapa (tanpa gula) dan jus buah juga
bagus untuk wanita. Ia kaya dengan zat, vitamin dan logam.


BAYI SELALU SEMBELIT & MUAK SUSU? MAMA BOLEH CUBA TEKNIK URUTAN NI

Bayi mama selalu alami muak susu (kolik) dan sembelut kerana masalah aliran susu atau saluran usus sekaligus menyebabkan bayi mama rasa tak selesa. KelabMama ada kongsikan cara urut bayi yang betul supaya dapat mengurangkan ketidakselesaan ini.
Pada
 peringkat terakhir kolik, bayi mama akan menangis lebih dari tiga jam
sehari atau setiap minggu. Sekaligus, ia menimbulkan tekanan dari
pelbagai sudut sama ada kepada bayi atau mama papa.
Perhatikan tanda-tanda sembelit dahulu.
Sebelum urut
bayi mama, perhatikan tanda-tanda sembelit seperti perut keras, menangis
 sebelum berak, kekeringan (najis keras) dan kurang membuang najis dalam
 seminggu.
12 cara urut bayi kolik dan sembelit, jom kita cuba!

Walaupun sembelit dan kolik sering mencetuskan rasa panik mama, namun
 ia adalah normal ye mama. Akan tetapi, apa yang boleh mama lakukan
adalah dengan cuba cara urut bayi yang berkesan ini supaya bantu
ketidakselesaan si kecil mama.
Cara urut bayi ini merupakan sesuatu yang baik kerana ia dapat melegakan gas perut dan membantu pergerakan najis bayi.
1. Letakkan bayi dalam posisi berbaring dengan tubuhnya menghadap mama.
2. Semasa mengurut, fikirkan
 perut bayi mama seperti jam dengan kedudukan 12 di atas bahagian perut
dan jam 6 di pangkal paha serta jam 3 dan 9 di kiri kanan.
3. Gunakan hujung jari mama, dan perlahan-lahan lingkari kepala bayi. Kekalkan hubungan mata dan cari tanda atau isyarat bayi gembira untuk anda teruskan urutan.
4. Ambil sedikit minyak bayi dan letakkan sejumlah kecil di telapak tangan. Gosok tangan bersama minyak tersebut bagi menghasilkan haba terutama sekitar hujung jari.
5. Letak tangan kanan ke perut bayi dan perlahan-lahan licinkan tangan ke arah pangkal peha. Ulangi gerakan dengan tangan kiri sehingga mama dapat gerakan ‘roda air’.
6. Seterusnya, letak ibu jari di tengah perut bayi dan luncurkan tangan ke arah pinggang. Pastikan tindakan anda tegas tapi penuh kelembutan.
7. Mulakan dengan ‘gerakan matahari’ iaitu tangan kiri berada di kedudukan jam 7. Kemudian ratakan telapak tangan dan gosok bulatan di sekitar perut yang berakhir pada jam 7.
8. Bergerak ke ‘gerakan bulan sabit’ dengan tangan kanan bermula pada jam 12 dan gerak di sekitar perut dan berakhir pada jam 6.
9. Langkah seterusnya, gabungkan kedua-dua gerakan bulan dan sabit bulan dengan tangan kiri melakukan gerakan matahari, sementara tangan kanan lakukan bulan secara serentak.
10. Untuk legakan perut pada kes kolik, tahan pergelangan kaki bayi dan urut perlahan.
11. Seterusnya perlahan-lahan tekan lutut ke arah perut dan tahan kira-kira lima saat. Ulang beberapa kali.
12. Akhir sekali, letakkan kedua telapak tangan pada perut bayi selama beberapa saat. Selesai!
Cara urut bayi ini berkesan untuk memulihkan kolik dan sembelit si kecil mama. Tapi ia juga mewujudkan masa yang istimewa untuk mama dan bayi dengan penjagaan yang penuh kasih sayang.

Semoga perkongsian dan maklumat ini bermanfaat untuk mama.


MAMA, BAHAYA PICIT PAYUDARA BAYI BARU LAHIR

Sesuatu
 yang normal dan menjadi tabiat orang kita sering mengikut petua-petua
zaman nenek moyang kita. Entah mengapa, tetapi ianya seperti sudah
sebati dalam hidup masyarakat Melayu. Mudah percaya dengan amalan
turun-temurun biarpun kesahihannya adakala meragui.
Eh betul ke?
Antara
 amalan yang masih dipraktikkan ibu-ibu moden hari ini adalah memicit
puting payurdara bayi. Amalan ini dikatakan boleh mengelakkan puting
payudara bayi anda daripada menjadi ‘buta’ dan bengkak. Ada juga yang
mengatakan ia dapat elakkan bayi daripada terkena kanser payudara
apabila mereka dewasa. Boleh percaya ke ni?

MAMA, BAHAYA MEMICIT PUTING PAYUDARA BAYI!
Untuk pengetahuan Mama, doktor dan pakar kesihatan sangat marah andai ada ibu bapa yang masih melakukan perkara ini. Kenapa? Berdasarkan Dr Zubaidi Hj Ahmad, ianya dapat:
Meningkatkan risiko jangkitan kuman Bengkak boleh menjadi lebih parah dan merah.Kemudian, boleh menyebabkan bayi demam secara tiba-tiba!

Tapi, normal ke kalau ada benjolan dekat payudara bayi saya?
Bengkak
 atau benjolan yang muncul pada puting payudara atau di kawasan
sekitarnya adalah normal. Tak kisah lah bayi lelaki mahupun bayi
perempuan, jika perkara itu berlaku, ianya adalah normal.
Mama dan
 papa seharusnya lebih jelas mengenai bengkak yang terjadi pada payudara
 bayi adalah tidak berbahaya dan tidak memudaratkan. Justeru ia tidak
perlu dipicit pun bagi mengeluarkan cecair putih (seperti susu) yang
lazimnya dianggap sebagai cecair yang menjadikan payudara bayi bengkak.
Sebenarnya cecair tersebut tak ada kena mengena pun.

Bengkak Payudara Bayi Boleh Hilang Sendiri
Jangan
 khuatir, bengkak itu memang boleh dilihat sejak saat awal bayi baru
dilahirkan dan ia mungkin akan terus membengkak untuk beberapa tempoh.
Namun, lewat beberapa minggu, hormon dalam tubuh bayi akan mulai stabil
dan bengkak pada payudara itu tadi akan surut dan hilang sendiri.
Jika
 bengkak itu kelihatan berbahaya atau lain daripada yang lain,
cepat-cepat bawa anak berjumpa pakar. Jangan mudah percaya dengan
makluman orang tanpa sokongan fakta yang sahih. Hal ini untuk
mengelakkan kejadian yang memudaratkan. Terus bawa berjumpa doktor okay
Mama?


12 Tips Berkesan Didik Anak Kecil Solat Dengan Mudah Tanpa Paksaan

Nak didik anak kecil solat ni bukanlah satu proses yang sukar, jika kaedah kita betul. Malah mereka akan tertunggu-tunggu untuk solat dengan mama. Bak kata pepatah, melentur buluh biarlah dari rebungnya. Nak disiplinkan anak untuk solat sentiasa tak mudah tapi Mama Siti ada 12 tips mudah dan berkesan untuk ajar anak kecil solat tanpa perlu dipaksa.

Sabda Rasulullah, “Perintahkanlah anak kamu sembahyang semasa umur mereka 7 tahun dan pukullah mereka semasa umur 10 tahun serta asingkanlah tempat tidur mereka”. (H.R Abu Daud, Al-Hakim & Tirmizi)
 1. Selalu Solat Depan Anak
Ibu bapa adalah model terbaik dalam apa-apa jua perkara pada mata anak-anak. Mereka akan tiru segala perbuatan ibubapa walau secara langsung ataupun tak langsung. Jadi, gunakan kelebihan ni dalam mengajar anak kecil solat. Solatlah di tempat yang sentiasa dapat dilihat oleh anak. Contohnya, ruang tamu. Selalunya anak-anak kecil akan tiru gaya kita solat. Satu petanda yang bagus sebab mereka dah tunjuk rasa minat dan ingin tahu tentang solat.
 2. Ajak Anak Solat, Bukan Suruh
“Along, mari solat…”
ATAU
“Along, pergi solat!”
Mama kena ajak anak mama solat berjemaah BERSAMA-SAMA, bukannya suruh dia solat sendiri! Tak perlu tunggu sampai anak umur 7 tahun baru nak ajak mereka solat. Walaupun anak baru berusia 2-3 tahun, ajak mereka supaya solat disebelah kita.
Pada waktu ni, bakat meniru mereka sangat hebat. Lakukan secara konsisten setiap masa untuk ajak anak solat di awal waktu. Bila kita buat macam ni, kita sebenarnya sedang tanam mindset supaya mereka bersedia setiap kali masuk waktu solat. Kalau anak-anak dah bersekolah, ajak anak solat subuh bersama sebelum keluar bekerja atau hantar anak ke sekolah.
3. Minta Laungkan Iqamah
Setiap kali solat berjemaah, minta anak untuk laungkan iqamah. Awal-awal memang ada yang malulah, tak tahulah, tapi kita sebagai ibubapa, bimbinglah mereka untuk laungkan iqamah dengan betul.
InshaaAllah, ini bukan saja mengajar mereka untuk rasa lebih yakin, malah akan buatkan mereka timbul rasa tanggungjawab setiap kali solat. Kalau mama ada ramai anak lelaki lagi senang tugas mama. Suruh mereka gilir-gilir laungkan iqamah!
 4. Dengarkan Bacaan Dalam Solat Dengan Jelas
Untuk mengajar anak solat sejak kecil, ibubapa perlu wujudkan suasana dalam keluarga yang utamakan solat.
Kuatkan bacaan dalam solat supaya anak kita boleh dengar. Dengan cara ni, secara tak langsung ia akan buatkan anak ingat surah-surah lazim yang sering kita bacakan. Anak juga akan faham bagaimana sebenarnya tertib (langkah-langkah) dalam solat dilakukan.
 5. Bersalaman dan Peluk Lepas Solat
Mama mungkin rasa pelukan dan ciuman selepas bersolat ni tak berapa penting sangat. Tapi, bersalam diikuti dengan pelukan dan ciuman bukan saja dapat eratkan hubungan kekeluargaan, malah dapat beri persepsi positif kepada anak bahawa solat ini sebenarnya salah satu aktiviti untuk berkasih sayang. InshaaAllah, ia akan buat anak rasa gembira dan sentiasa menunggu waktu solat.
 6. Beri Pujian Untuk Setiap Perkara Positif
Ini poin paling penting! Kalau anak tunjukkan kelakuan yang baik contohnya dia tak main-main bila solat, mestilah mama kena puji dia kan? Puji anak bila mereka buat menunjukkan persediaan untuk solat seperti pakai telekung, kopiah, hamparkan sejadah dan sebagainya.
Bagitahu mereka, “Cantiknya anak mama pakai telekung / kopiah” atau “Bangga mama dapat anak rajin solat”. Barulah mereka akan rasa gembira dan semakin tekun untuk solat.
 7. Ajar Wuduk Langkah-Demi-Langkah
Sebenarnya, cara didik anak kecil solat ni bermula dari wuduk. Kalau wuduk sempurna, InshaaAllah solat juga akan sempurna. Ajar anak ambil wuduk yang sempurna. Bimbing dia langkah demi langkah. Kalau boleh, tampal poster wuduk bergambar dalam bilik mereka.
Sabar, mungkin perkara ni ambil masa  sikit sebelum anak dapat lakukan dengan sempurna. Tapi ia akan berbaloi bila mereka dah pandai. Jangan lupa perhatikan dia setiap kali dia ambil wuduk dan tegur secara terus jika dia buat silap. Dengan cara ni, setiap teguran akan kekal dalam kepala mereka. Ingat, mama tak boleh serahkan perkara ni kepada  guru agama semata-mata.
 8. Tazkirah Santai Selepas Solat
Tambah kemanisan solat berjemaah dengan memberi tazkirah pendek sesama ahli keluarga.
Ambil sedikit masa lepas solat untuk bagi tazkirah kepada anak-anak. Tak perlu formal sangat! Cukup dengan gaya bersahaja dan sentuh perkara-perkara asas contohnya rukun solat, soal jawab bacaan surah lazim, dan isu-isu semasa. Kalau tak ada idea sangat, mama buka saja kisah nabi. Settle.
Pada waktu ni, jiwa anak-anak lebih tenang. Sebab waktu ni merupakan waktu yang untuk beri pengajaran kerana mereka akan lebih mudah untuk menyerap.
 9. Sentiasa Dekatkan Anak Dengan Azan
Ajar anak untuk hormat azan. Bila dengar saja azan dilaungkan, berhenti bercakap dan beritahu anak supaya diam. Sebutkan cara menjawab azan dengan jelas supaya anak juga boleh dengar. Lepas iu, baca bersama-sama dengan anak doa selepas azan. Sentiasa praktikkan rutin ni tak kira dimana jua sama ada di luar rumah atau di dalam kereta.
Ini dapat beri contoh kepada anak bagaimana untuk hormat azan, dan secara tak langsung ajarkan anak membaca sendiri doa selepas azan. Jika berkesempatan, ceritakan kepada anak apa tujuan azan dan siapakah orang pertama yang melaungkan azan.
 10. Bawa Anak Ke Masjid
Menjadi satu rahmat yang besar jika rumah mama berdekatan dengan masjid. Yang mana rumah dekat dengan masjid, mama boleh bawa anak mama untuk solat berjamaah bersama-sama disana. Ini bertujuan untuk dedahkan mereka dengan suasana solat berjamaah dan tanamkan semangat cintakan masjid.
Biasakan membawa anak ke masjid tanpa menunggu bulan Ramadhan.
Kalau mama sibuk, tak apa. Usahakan untuk cari ruang masa sekurang-kurangnya sekali seminggu untuk pergi ke masjid bersama anak-anak. Mungkin anak-anak akan bermain-main dan bising, tapi salah satu kaedah mengawal anak adalah mengajak mereka solat disebelah. Mama mungkin tak berpeluang untuk solat di saf depan, tapi at least mama dapat kawal anak mama supaya tak ganggu jemaah lain.
Soal tak dapat solat di saf depan tu, tak apa. InshaAllah akan ada peluang lain bilamana anak mama dah tekun solay dan tak terganggu dengan kawan-kawan lain.
 11. Tegur Kesilapan Anak
Lepas sesi berdoa, biasanya waktu ni merupakan waktu yang paling sesuai untuk tegur kesilapan solat anak. Mulakan dengan pujian dulu. Jangan terus betulkan kesilapan mereka. Setiap kali ingin memperbetulkan sesuatu kesalahan, tarik perhatian anak dengan pujian.
Jadikan solat sebagai medan untuk bermesra, bukan tempat untuk melepaskan kemarahan. Ingat, mereka masih kecil. Banyak yang mereka boleh belajar. Jangan jadi ibu bapa yang pemarah.
 12. Belikan Telekung/Kopiah yang Cantik
Salah satu cara untuk tingkatkan mood anak ialah belikan untuk mereka kelengkapan solat contohnya sejadah, telekung dan kopiah. Nak mereka lebih excited untuk solat, bagi mereka pilih telekung/kopiah kesukaan mereka. Barulah semangat nak solat tu berkobar-kobar!
Puji mereka agar mereka semakin bersemangat. Contohnya, “Wah! Cantiknya adik pakai telekung untuk solat.”, kanak-kanak kan suka dengan pujian. Puji saja, bukannya susah pun kan?
Amalkan Doa Pelembut Hati Anak-Anak
Semakin anak mama membesar, mama mesti susah hati bila tengok anak mama liat sungguh nak solat kan? Dah dilaung 400 kali pun, masih lagi tak berganjak. Kalau ada anak mama yang macam ni, meh Mama Siti kongsikan satu doa untuk mama. Baca setiap kali selepas solat dan sebelum tidur dan hembus di ubun-ubun mereka.
 رَبِّ اجْعَلْنِى مُقِيمَ الصَّلوةِ وَمِن ذُرِّيَتِى رَبَّنَا وَتَقَبَّلْ دُعَآءِ(Surah Ibrahim: 40)
Maksudnya: Wahai Tuhanku! Jadikanlah daku orang yang mendirikan sembahyang dan demikianlah juga zuriat keturunanku. Wahai Tuhan kami, perkenankanlah doa permohonanku.
Solat adalah modul latihan yang paling ampuh bagi membina kekuatan jiwa, mental dan iman anak-anak. InshaaAllah, jika anak-anak dilatih solat sejak kecil, mereka takkan berasa kekok untuk utamakan solat bila dah besar. Pahala kerajinan anak-anak solat pun akan turut melimpah kepada ibu bapa yang gigih latih anaknya bersolat.
Sumber: akuislam
BACA JUGA BILA KETUA KELUARGA TIDAK SOLAT. ISTERI & ANAK PERLU MAIN PERANAN
Pesanan Mama Siti:
Dalam menerapkan disiplin anak terhadap solat, asasnya perlulah kukuh. Ia harus dibina dengan kasih sayang dan tak melibatkan kekerasan, ugutan, dan paksaan.  Cuba mama praktikkan tips-tips yang mama Siti bagi ni  kepada anak-anak mama. Memang awal-awal susah sikit tapi sabar. Yakin bahawa setiap usaha kita pasti akan ada hasilnya nanti. Mudah-mudahan anak akan lembut hati, lebih bersemangat, dan tekun mendirikan solat!